Θύελλα στον ΣΥΡΙΖΑ: Επιστολή καταπέλτης Μητλιάγκα για το συντονιστή Τ. Πολιτίδη. Τον ''καρφώνει'' για τις επιλογές στο ψηφοδέλτιο, και οτι διαλύει τις οργανώσεις του κόμματος στην Κοζάνη. Η απάντηση Πολιτίδη, (αποκλειστικά στο vetonews)! - vetonews\nΟ Γ. Μητλιάγκας είναι απο τα ιστορικά στελέχη της αριστεράς στο νομό, υποψήφιος βουλευτής στα πέτρινα χρόνια του ΣΥΝ. Ο Τ. Πολιτίδης στέλεχος της Εορδαίας δραστηριοποιήθηκε ενεργά στο ΣΥΡΙΖΑ μετά το 2011\nπου φέρνει στο φώς το vetonews είναι αποκαλυπτική του κλίματος στην μεγαλύτερη οργάνωση του ΣΥΡΙΖΑ στην Δυτική Μακεδονία. Στην ουσία επιβεβαιώνει τα οσα κατ'επανάληψη το vetonews έχει γράψει για την ''παραγκα'' που διοικεί τον Συριζα και για τα εργα και τις ημερες του μέλους της Τ. Πολιτίδη. Η επιστολή Μητλιάγκα ερχεται μετλα την ηχηρή παραίτηση του συντονιστή της οργάνωσης του κόμματος στην Κοζάνη Βασίλη Γκούμα. Επίσης, η επιστολή ερχεται στην χρονική στιγμή που κορυφαία στελέχη του κόμματος στον νομό μένουν στο περιθώρειο η κρατούν αποστάσεις απο τα εργα και τις ημερες Πολιτίδη.\nΗ Επιστολή καταπέλτης προς το πρόσωπο του συντονιστή του ΣΥΡΙΖΑ ΣΤΗΝ Κοζάνη ανήκει σ'ένα από τα ιστορικότερα στελέχη της αριστεράς του ΣΥΝ και αργότερα του ΣΥΡΙΖΑ στο νομό, του Γιώργου Μητλιάγκα. Ο Γ. Μητλιάγκας με μια επιστολή που έστειλε στα μέλη του κόμματος και στην νομαρχιακή επιτροπή ποτε με ειρωνικό ποτε με σαρκαστικό τόνο αποδομεί το πρόσωπο του συντονιστή Τ. Πολιτίδη, τον εκθέτει στα μέλη του κόμματος για τις μεθόδους που χρησιμοποιεί για τον έλεγχο της οργάνωσης . «Να’ σαι καλά που διέλυσες όλες τις οργανώσεις μελών και όρισες υπεύθυνους έμπιστους ανθρώπους σου…..» Επίσης αναφέρετε στην νοοτροπία ενός ανδρός αρχή από τότε που ανέλαβε γραμματέας. « Σ’ ευχαριστώ εκ μέρους όλων των συντρόφων μου, που μας απάλλαξες από όλα τα καθήκοντά μας και τα πήρες όλα επάνω σου, που λειτουργείς ως γραφεία τύπου Δ-Μ, Ν.Ε., πόλεων και περιχώρων».\nΕπίσης δεν αφήνει ασχολίαστο το γεγονός του τρόπου που ο Πολιτίδης προσπάθησε να χειρισθεί προσωπικά την συγκρότηση του ψηφοδελτίου της Κοζάνης. «..δεν ρώτησες κανένα όργανο για το ψηφοδέλτιο. Στο κάτω-κάτω εσύ είσαι ο ΘΕΣΜΟΣ, ως φωτισμένος ηγέτης-συντονιστής και όχι τα όργανα και οι Ο.Μ..» Επίσης καυτηριάζει με ειρωνικό τρόπο την παρέμβαση του ιδίου, του βουλευτή Δημητριάδη καθώς και του περιφερειάρχη του Θόδωρου Καρυπίδη στην μεθόδευση για την λίστα των ψηφοδελτίων. «Σε τιμά που προΐστασαι της μοναδικής Ν.Ε. στην Ελλάδα που δεν την έβαλες σε κόπο και φασαρία να στείλει αξιολογημένη πρόταση για το ψηφοδέλτιο και σηκώσατε μόνοι σας το φορτίο με το Μ. Δημητριάδη και τη βοήθεια του Θ.Κ.»\nΟ Γ. Μητλιάγκας μέμφει τον Τ. Πολιτίδη ακόμη και στην περίπτωση της καθαίρεσης του από την Ν.Ε. με το αιτιολογικό της τρίμηνης για λόγους υγείας απουσίας του. «…παραβιάζεις το καταστατικό όποτε σε βολεύει κι ας ορκίζεσαι σ’ αυτό λένε, όπως π.χ. για το «καθάρισμά» μου από τη Ν.Ε. για τρίμηνη (δικαιολογημένη λόγω ασθένειας) απουσία μου, ενώ το καταστατικό προβλέπει εξάμηνη αδικαιολόγητη απουσία».\nΜάλιστα δακωμωδεί τις "υποσχετικές και τα ρουσφέτια" του συντονιστή προς τα μέλη της οργάνωσης οτι κάπου θα τους διορίσει και οτι φροντίζει για το μέλλον τους. ''Ευχαριστώ πολύ που με διόρισες γραμματέα του Υπουργείου Εξωτερικών, φρόντισε σε παρακαλώ το επόμενο έτος να με διορίσεις Γραμματέα των Ενωμένων Εθνών, όπως μας υποσχέθηκες εξάλλου ότι παλεύεις να μας τακτοποιήσεις όλους''.\nΣτο τέλος δεν διστάζει να τον προσφωννησει ως «πατερούλη» όπως προσφωνούσαν οι κομμουνιστες τον Στάλιν «…ΖΗΤΩ. Ζήτω ο πατερούλης μας, ζήτω ο μεγάλος αδερφός που φροντίζει για όλους και για όλα». Και τελειώνει με το «..ΚΟΖΑΝΗ ΟΚΤΩΒΡΗΣ 2015-ΕΤΟΣ ΚΙΜ ΙΛ ΣΟΥΝΓΚ»\nΣτην επιστολή καταπέλτη του Γ. Μητλιάγκα απάντησε με επιστολή του προς τα μέλη του ΣΥΡΙΖΑ ο Τ. Πολιτίδης. Η επιστολή του έχει πολλούς προσωπικούς χαρακτηρισμούς λέγοντας ότι πρόκειται για «λιβελογράφημα», κατηγορεί τον Μητλιάγκα για επικοινωνία με «παρακάναλα της τοπικής ειδησιογραφίας», ότι βγάζει χολή, και ότι όσα λέει είναι ντροπή για το λόγο της αριστεράς. Επίσης του προσάπτει την κατηγορία ότι μπορεί να συγκαταλέγεται στους στους «μικρόνοους και εμπαθείς ανθρώπους, που προσπάθησαν διαχρονικά να κάνουν πλιάτσικο στις συλλογικές αποφάσεις με αήθεις επιθέσεις για να δρέψουν τους καρπούς μιας εφήμερης δόξας» . Και τελειώνει με «το Καλό ταξίδι στα βάθη της νύχτας αγαπητέ Γιώργο και καλή αντάμωση στο φως της ημέρας».\nΗ επιστολή του Γ. Μητλιάγκα\nΕΥΓΕ στον σ.Τάσο Πολιτίδη-ΑΡΧΙΣΥΝΤΟΝΙΣΤΗ!!!\nΕπιστολή Γιώργου Μητλιάγκα\nΚοινοποιείται σ’ όλα τα μέλη της ΝΕ Κοζάνης του ΣΥΡΙΖΑ\nΣε ασπάζομαι ταπεινά και με δέος και σ’ ευχαριστώ που φροντίζεις να τα συντονίζεις όλα για μας. Ευτυχώς υπάρχεις και συ από το 2012, διαφορετικά έπρεπε να σε εφεύρουμε.\nΕυχαριστώ πολύ που με διόρισες γραμματέα του Υπουργείου Εξωτερικών, φρόντισε σε παρακαλώ το επόμενο έτος να με διορίσεις Γραμματέα των Ενωμένων Εθνών, όπως μας υποσχέθηκες εξάλλου ότι παλεύεις να μας τακτοποιήσεις όλους.\nΣ’ ευχαριστώ εκ μέρους όλων των συντρόφων μου, που μας απάλλαξες από όλα τα καθήκοντά μας και τα πήρες όλα επάνω σου, που λειτουργείς ως γραφεία τύπου Δ-Μ, Ν.Ε., πόλεων και περιχώρων. Σε τιμά που προΐστασαι της μοναδικής Ν.Ε. στην Ελλάδα που δεν την έβαλες σε κόπο και φασαρία να στείλει αξιολογημένη πρόταση για το ψηφοδέλτιο και σηκώσατε μόνοι σας το φορτίο με το Μ. Δημητριάδη και τη βοήθεια του Θ.Κ.\nΝα’ σαι καλά που διέλυσες όλες τις οργανώσεις μελών και όρισες υπεύθυνους έμπιστους ανθρώπους σου και συγνώμη για την πρωτοβουλία που πήραμε αρκετοί σύντροφοι να βοηθήσουμε στις εκλογές και ανασυγκροτήσαμε στοιχειωδώς προεκλογικά, τις ΟΜ Αιανής και Άνω Κώμης, χωρίς την άδειά σου. Το ατόπημά μας να τιμωρηθεί με 40 βουρδουλιές στον καθένα. Και προσοχή, δώσε βάση στον οροπεδιάρχη Βοΐου-Σιάτιστας Παναγιώτη και δώστου το καθήκον να επιβλέπει από εκεί πάνω και τον υπόλοιπο νομό, μην τυχόν και μπουν οι εχθροί στις τάξεις του κόμματός μας και φυσικά να αποβληθούν όσοι βλάπτουν το κόμμα από μέσα γιατί πιο επικίνδυνοι είναι οι εσωτερικοί εχθροί.\nΠρόσεξε πολύ ιδιαίτερα την «παράγκα» Μητλιάγκα που επιχειρεί να ανοίξει τις γραμμές του κόμματος στη «διεφθαρμένη-επικίνδυνη κοινωνία» γιατί απλώθηκε πολύ και δεν μπορώ να τη συμμαζέψω ούτε εγώ ο ίδιος. Μπορεί να μπει και μέσα στο σπίτι σου αθόρυβα σαν το χταπόδι και θα σε στοιχειώνει στον ύπνο και στον ξύπνο σου\nΚαι σε παρακαλώ μην καλείς όλους για διαθεσιμότητα, γιατί αν έρθουν θα βρεις τον μπελά σου. Ζημιά θα κάνουν αφού εσύ ξέρεις και τα κάνεις όλα καλύτερα μόνος σου!\nΕυλάβεια, τιμή και δόξα σε σένα και τον Ιορδάνη που τον σήκωσες από το χειρουργικό κρεβάτι(ως ο Χριστός το Λάζαρο), για να έρθει και να αναφωνήσει ΖΗΤΩ ο ΣΥΡΙΖΑ και ο Α. Τσίπρας γιατί αλλιώς θα πηγαίναμε όλοι με τον Λαφαζάνη. Μήπως μας κόβει εμάς; Ευτυχώς μας έπεισε η επιχειρηματολογία του!\nΝα ενημερώσεις τον πρόεδρο ότι ο Ιορδάνης, ως υπεύθυνος του εργατικού κινήματος, μας έβγαλε πρώτη δύναμη (από τον πάτο) στο Εργατικό Κέντρο Κοζάνης, για να τον τιμήσει ιδιαίτερα. Και πώς μπορείς σ. Τ.Π. και παίρνεις όλο το βάρος και την πολιτική ευθύνη πάνω σου για οποιοδήποτε «λάθος»!(κάνεις και λάθη!!!). Ποιο λάθος δηλαδή, σιγά τα αυγά. Επειδή δηλαδή δεν ρώτησες κανένα όργανο για το ψηφοδέλτιο. Στο κάτω-κάτω εσύ είσαι ο ΘΕΣΜΟΣ, ως φωτισμένος ηγέτης-συντονιστής και όχι τα όργανα και οι Ο.Μ. Και τι έξυπνο κόλπο που δεν ανάγγειλες τα ονόματα των υποψηφίων στην κεντρική συγκέντρωση με το σ. Τσίπρα. Μπράβο ! Άφησες τον κόσμο να ψάχνει μέχρι τελευταία στιγμή τους υποψήφιους.\nΣε κατηγορούν μερικοί ότι παραβιάζεις το καταστατικό όποτε σε βολεύει κι ας ορκίζεσαι σ’ αυτό λένε, όπως π.χ. για το «καθάρισμά» μου από τη Ν.Ε. για τρίμηνη(δικαιολογημένη λόγω ασθένειας) απουσία μου, ενώ το καταστατικό προβλέπει εξάμηνη αδικαιολόγητη απουσία. Ή για τη συγκρότηση του ψηφοδελτίου για το οποίο είχες πει ότι θα συνεδρίαζε η Ν.Ε. για να κάνει αξιολογημένη πρόταση προς την Κ.Ε., όπως ορίζει το καταστατικό ή ότι δεν βάλατε σε εκλόγιμη θέση κανέναν από την πόλη της Κοζάνης(σιγά το χωριό!) κ.ά. τέτοιες χαζομάρες.\nΣε κατηγορούν επίσης ότι δήθεν λειτουργείς αυταρχικά, συγκεντρωτικά και ιντριγκαδόρικα, ενώ ορκίζεσαι στη Δημοκρατία και συλλογικότητα. Ότι π.χ. ενώ πρέπει να παραβρίσκεσαι και να παρακολουθείς τις συνελεύσεις των Ο.Μ. κι αν σου δώσει το λόγο ο συντονιστής της Ο.Μ. να μιλήσεις για λίγο αν χρειαστεί, εσύ δήθεν παίρνεις το λόγο και μιλάς μια ώρα πριν και μια ώρα μετά το συντονιστή και δεν προλαβαίνουν τα μέλη να μιλήσουν. Τον κακό τους τον καιρό τους λέω. Και πού ξέρουμε εμείς από πολιτική και διαδικασίες. Αυτός ασχολείται 30 ώρες το 24ωρο, τα ξέρει όλα, τα φροντίζει όλα, φροντίζει για όλους μας και τι νόημα έχει κάθε φορά το καταστατικό. Το καταστατικό δεν μπορεί να είναι εμπόδιο μπροστά σ’ έναν μεγάλο συντονιστή. Το θέλουμε και το εφαρμόζουμε μόνο όταν και όπως μας ωφελεί. Δεν καταλαβαίνουν σ. Τάσο, γι αυτό τράβα το δρόμο σου για το καλό του κόμματος και του λαού. Και μια μέρα η πατρίδα θα σε ανταμείψει…\nΜού’ ρχεται να βάλω τα κλάματα για την αυτοθυσία και αυταπάρνηση που δείχνεις και απορώ πώς κάποιοι δεν σε καταλαβαίνουν και σε εχθρεύονται! Ένα δάκρυ μου έφυγε ήδη…Πρόσεξε όμως γιατί θα προσπαθήσουν να σε φάνε ακόμα και οι «φίλοι» σου. Κάνε δίκτυο κατάλληλο, πες κανένα ψέμα, ρίξε και καμιά συκοφαντία και δεν θα σου ξεφύγει τίποτα. Δοκιμασμένη τακτική. Κάτι ήξερε ο Ιωσήφ…\nΚαι τώρα ας αναφωνήσουμε ΖΗΤΩ. Ζήτω ο πατερούλης μας, ζήτω ο μεγάλος αδερφός που φροντίζει για όλους και για όλα.\nΚΟΖΑΝΗ ΟΚΤΩΒΡΗΣ 2015-ΕΤΟΣ ΚΙΜ ΙΛ ΣΟΥΝΓΚ\nΥ.Γ. Επιφυλάσσομαι να σε επαινέσω και δημοσίως.\nΕυχαριστώ που με ανέχεσαι έστω και ως νοητή παρουσία στο ευρύτερο πολιτικό σου περιβάλλον.\nΗ ΑΠΑΝΤΗΣΗ ΤΟΥ ΤΑΣΟΥ ΠΟΛΙΤΙΔΗ\nΘα παρακαλούσα τον σ. Μητλιάγκα να προσέχει μη δαγκάσει τη γλώσσα του, υπάρχει κίνδυνος να δηλητηριαστεί.\nΜε το ίδιο δηλητήριο που εκτοξεύει εδώ και χρόνια σε κάθε συλλογική διαδικασία και διοχετεύει εντέχνως στα παρακάναλα της τοπικής "ειδησεογραφίας".\nΔεν θα ακολουθήσω τον προσωπικό του κατήφορο, ούτε την προσφιλή του μέθοδο, " χτυπώ και εξαφανίζομαι".\nΕξ' άλλου ή ίδια ή ποιότητα του επισυναπτόμενου λιβελογραφήματος δείχνει την εμπάθεια και την χολή απέναντι στους συντρόφους του.\nΑυτός ο λόγος είναι ντροπή για την αριστερά, για το αξιακό της σύστημα και προσβάλει βάναυσα την ελληνική γλώσσα.\nΔεν πειράζει όμως, το λέγαμε πάντα στο χώρο μας: "Ή δημοκρατία αντέχει".\nΑντέχει σε κάθε τι που την προσβάλει και την πληγώνει.\nΑντέχει και απέναντι στους μικρόνοους και εμπαθείς ανθρώπους, που προσπάθησαν διαχρονικά να κάνουν πλιάτσικο στις συλλογικές αποφάσεις με αήθεις επιθέσεις για να δρέψουν τους καρπούς μιας εφήμερης δόξας.\nΣυν/στης της ΝΕ ΣΥΡΙΖΑ Κοζάνης\nΤελευταία τροποποίηση στις Τρίτη, 06 Οκτωβρίου 2015 19:50\nΠερισσότερα σε αυτή την κατηγορία: « Σιγά παιδιά ,όλοι θα πάρετε! η αλλιώς η Πηνελόπη δεν σας θέλει Παρών απών »


11 υγιεινές συνταγές με σπανάκι | Βάλτε το σούπερ λαχανικό στο πιάτο σας - mrssoupe.com\n11 υγιεινές συνταγές με σπανάκι | Βάλτε το σούπερ λαχανικό στο πιάτο σας\nΤο έτρωγε ο Ποπάυ και γινόταν σούπερ δυνατός. Το σπανάκι είναι από τα λαχανικά που πρέπει να υπάρχουν στη διατροφή μας και η αλήθεια είναι ότι υπάρχουν άπειροι συνδυασμοί που μπορούν να γίνουν με αυτό.\nΣυγκέντρωσα για εσάς 8 πολύ υγιεινές συνταγές με σπανάκι για να δείτε πώς μπορείτε να το φάτε και να πάρετε τα θρεπτικά συστατικά του απολαμβάνοντάς το.\nΥλικά για 6 μερίδες (4 κροκέτες η μερίδα) (240 θερμίδες): 200 γρ. κατεψυγμένο σπανάκι, 650 ml. γάλα light, 120 ml. ζωμό λαχανικών, 3 κ.σ. ελαιόλαδο, μισό κρεμμύδι ψιλοκομμένο, 2 σκελίδες σκόρδο λιωμένες, 75 γρ. αλεύρι, 1/2 κ.γ. αλάτι, πιπέρι, 135 γρ. φρυγανιά τριμμένη\nΕκτέλεση: Ξεκινήστε βράζοντας το σπανάκι για περίπου 5 λεπτά. Βάλτε το κάτω από κρύο νερό και στραγγίστε. Πιέστε για να φύγουν τα υγρά. Αφήστε στην άκρη.\nΑνακατέψτε 400 ml γάλα με τον ζωμό σε ένα κατσαρολάκι και μαγειρέψτε σε χαμηλή θερμοκρασία.\nΖεστάνετε ένα μέτριο τηγάνι σε μέτρια θερμοκρασία. Προσθέστε το ελαιόλαδο και τα κρεμμύδια. Μόλις μαλακώσουν προσθέστε το σκόρδο. Μόλις μαλακώσει το σκόρδο προσθέστε το αλεύρι. Ανακατέψτε καλά. Προσθέστε και το μείγμα γάλακτος-ζωμού σιγά-σιγά. Ανακατέψτε καλά. Συνεχίστε μέχρι να αποκτήσετε μια κρεμώδη σως.\nΠροσθέστε το σπανάκι, αλάτι και πιπέρι. Μεταφέρετε σε ένα πιάτο και αφήστε το μείγμα να κρυώσει. Μόλις κρυώσει καλύψτε με μεμβράνη και βάλτε στο ψυγείο για 1-2 ώρες ή και για ένα βράδυ ολόκληρο.\nΡίξτε σε ένα μπολ το υπόλοιπο γάλα και σε ένα άλλο τη φρυγανιά. Πάρτε περίπου 1 κ.γ. από το μείγμα σπανακιού και κάντε το σαν μακρόστενο κεφτεδάκι με τα χέρια σας. Βάλτε το μέσα στη φρυγανιά, μετά μέσα στο γάλα και μετά και πάλι μέσα στη φρυγανιά. Κάντε το ίδιο με όλα τα κεφτεδάκια σας.\nΒάλτε τα σε ένα αντικολλητικό χαρτί σε ένα ταψί. Ψήστε στους 180 βαθμούς σε προθερμασμένο φούρνο μέχρι να ροδίσουν οι κροκέτες σας.\nΣπανάκι με μανιτάρια | Κρεμώδες (236 θερμίδες)\nΕίναι το τέλειο συνοδευτικό για τα οικογενειακά σας γεύματα και όχι μόνο.\nΥλικά για 6 μερίδες: 680-700 γρ. σπανάκι χωρίς τα κοτσάνια, 2 κ.σ. βούτυρο, 230 γρ. μανιτάρια ψιλοκομμένα, 1/4 φλ. κρεμμύδι ψιλοκομμένο, 2 σκελίδες σκόρδο λιωμένες, 3 κ.σ. αλεύρι για όλες τις χρήσεις, 2 φλ. γάλα, 1 κ.γ. αλάτι, 1/2 κ.γ. μαύρο πιπέρι, 1/8 κ.γ. μοσχοκάρυδο, 1 φλ. γραβιέρα τριμμένη, 1/2 φλ. τρίμμα φρυγανιάς πάνκο (ή σκέτη τριμμένη φρυγανιά)\nΕκτέλεση: Προθερμάνετε τον φούρνο στους 180 βαθμούς. Σε ένα μεγάλο τηγάνι βάλτε λίγο νερό να βράσει (περίπου 5 εκατοστά νερό). Προσθέστε το σπανάκι. Μόλις μουλιάσει όλο το σπανάκι ρίξτε το νερό και με μια σπάτουλα προσπαθήστε να του βγάλετε όσο περισσότερο νερό γίνεται.\nΜέσα στο τηγάνι λιώστε 2 κ.σ. βούτυρο σε μέτρια θερμοκρασία. Προσθέστε τα μανιτάρια, το κρεμμύδι, το σκόρδο και μαγειρέψτε μέχρι να μαλακώσουν τα μανιτάρια. Χαμηλώστε τη θερμοκρασία σε μέτρια προς χαμηλή και προσθέστε το αλεύρι. Μαγειρέψτε για ακόμα 1 λεπτό. Προσθέστε σιγά σιγά το γάλα και συνεχίστε να ανακατεύετε μέχρι να αρχίσει να πήζει το γάλα. Προσθέστε αλάτι, πιπέρι, μοσχοκάρυδο. Ρίξτε μέσα το τυρί και το σπανάκι. Μεταφέρετε σε ένα ταψάκι.\nΠασπαλίστε με την τριμμένη φρυγανιά και ψήστε στους φούρνο για 20 λεπτά.\nΣπιτική πίτσα με σπανάκι και κοτόπουλο (528 θερμίδες η μερίδα)\nΥλικά για 2 πίτσες: 2 πίτες για σουβλάκι, 150 γρ. κοτόπουλο, 1 κ.σ. ελαιόλαδο, 1/3 κόκκινη πιπεριά, 4 μανιτάρια ψιλοκομμένα, 1 φλ. σπανάκι φρέσκο, 1 μικρή ντομάτα, 30 γρ. φέτα τριμμένη, 1 φλ. τριμμένη μοτσαρέλα, αλάτι και πιπέρι, 2-3 κ.γ. ελαιόλαδο για το σερβίρισμα\nΕκτέλεση: Ξεκινήστε προθερμαίνοντας τον φούρνοσ τους 200 βαθμούς. Κόψτε τα μανιτάρια, την πιπεριά, την ντομάτα και το σπανάκι. Κόψτε και το κοτόπουλο σε κομματάκια.\nΖεστάνετε 1 κ.γ. ελαιόλαδο σε ένα τηγάνι. Προσθέστε το κοτόπουλο, μαγειρέψτε για 3-4 λεπτά. Προσθέστε αλάτι και πιπέρι. Βγάλτε από το τηγάνι και αφήστε στην άκρη.\nΡίξτε μέσα τα μανιτάρια και την πιπεριά. Προσθέστε 2 κ.γ. ελαιόλαδο. Μαγειρέψτε μέχρι να μαλακώσουν. Προσθέστε αλάτι και πιπέρι.\nΠάνω στις πίτες ρίξτε το σπανάκι, το κοτόπουλο, την ντομάτα, την πιπεριά, τα μανιτάρια, την φέτα και την μοτσαρέλα. Προσθέστε ελαιόλαδο.\nΨήστε στον φούρνο για 10-12 λεπτά. Βγάλτε από τον φούρνο και σερβίρετε.\nΑυγά με σπανάκι και γιαούρτι (180 θερμίδες το 1/4)\nΥλικά για 2-4 μερίδες: 2/3 φλ. γιαούρτι, 1 σκελίδα σκόρδο λιωμένη, αλάτι, 1 κ.σ. βούτυρο ανάλατο, 1 κ.σ. ελαιόλαδο, 3 κ.σ. πράσο ψιλοκομμένο, 2 κ.σ. κρεμμυδάκι φρέσκο ψιλοκομμένο, 10 φλ. σπανάκι φρέσκο, 4 αυγά, 1 κ.γ. χυμό λεμονιού\nΕκτέλεση: Aνακατέψτε σε ένα μπολ το γιαούρτι με το σκόρδο και λίγο αλάτι. Αφήστε στην άκρη.\nΠροθερμάνετε τον φούρνο στους 180 βαθμούς. Λιώστε σε ένα μαντεμένιο τηγάνι που μπαίνει και στον φούρνο 1 κ.σ. βούτυρο και 1 κ.σ. ελαιόλαδο. Προσθέστε το πράσο και το κρεμμυδάκι. Μαγειρέψτε για περίπου 10 λεπτά μέχρι να μαλακώσουν. Προσθέστε το σπανάκι και τον χυμό λεμονιού. Προσθέστε αλάτι.\nΑυξήστε την θερμοκρασία και μαγειρέψτε για 4-5 λεπτά.\nΑδειάστε το τηγάνι από τα πολλά υγρά. Κάντε 4 τρύπες στο τηγάνι σας και σπάστε σε κάθε τρύπα από ένα αυγό. Ψήστε στον φύρνο για 10-15 λεπτά. Σερβίρετε με το γιαούρτι.\nΣαλάτα σπανάκι με σκόρδο (102 θερμίδες)\nΥλικά για 2 άτομα: 285 γρ. φρέσκο σπανάκι (περίπου 12 φλ.), 1 κ.σ. ελαιόλαδο, 3 σκελίδες σκόρδο κομμένες σε φετούλες, ξύσμα από 1 λεμόνι, 1 κ.σ. χυμό λεμονιού, αλάτι, μαύρο πιπέρι\nΕκτέλεση: Ζεστάνετε σε ένα τηγάνι το ελαιόλαδο σε μέτρια θερμοκρασία. Προσθέστε το σκόρδο. Μαγειρέψτε για λίγο. Προσθέστε το σπανάκι και μαγειρέψτε μέχρι να μαλακώσει. Προσθέστε αλάτι και πιπέρι.\nΡίξτε μέσα το ξύσμα και τον χυμό λεμονιού.\nΑπολαύστε τη σαλάτα σπανάκι με κρεατικά, ψάρια ή και άλλα λαχανικά.\nΤορτίγιες από σπανάκι (99 θερμίδες)\nΥλικά για 7 τορτίγιες: 120 γρ. αλεύρι από ρεβύθια, 60 γρ. ταπιόκα ή κορν φλάουρ, 60 γρ. baby σπανάκι, 260 ml. νερό, 1/3 κ.γ. αλάτι\nΕκτέλεση: Ρίξτε όλα τα υλικά στο μπλέντερ και χτυπήστε τα καλά. Ρίξτε σε ένα αντικολλητικό τηγάνι 1/3 φλ. από το μείγμα. Προσθέστε λίγο ελαιόλαδο στο τηγάνι αν θεωρείτε ότι θα κολλήσει η τορτίγια σας. Ψήστε για 2 λεπτά σε μέτρια προς χαμηλή θερμοκρασία. Γυρίστε την τορτίγια και μαγειρέψτε για ακόμα 1 λεπτό. Βγάλτε στην άκρη και συνεχίστε με τις υπόλοιπες.\nΤορτίγιες με σπανάκι και κολοκυθάκια (484 θερμίδες)\nΥλικά για 4 μερίδες: 2 κ.σ. ελαιόλαδο, 2 μεγάλα κολοκυθάκια, 1 μεγάλη σακούλα σπανάκι, αλάτι και πιπέρι, 1/2 κ.σ. λιωμένο σκόρδο, 8 μεγάλες τορτίγιες, 230 γρ. τριμμένο τυρί που λιώνει\nΕκτέλεση: Ζεστάνετε το ελαιόλαδο σε ένα τηγάνι, Προσθέστε τα κολοκυθάκια τριμμένα και το σκόρδο, Μαγειρέψτε μέχρι να μαλακώσουν για 5-8 λεπτά. Προσθέστε αλάτι και πιπέρι. Αφήστε στην άκρη.\nΑλείψτε τη μια μεριά της τορτίγιας με ελαιόλαδο. Βάλτε στο τηγάνι με το ελαιόλαδο προς τα κάτω. Μαγειρέψτε για 2-3 λεπτά. Βάλτε στην άκρη.\nΒάλτε άλλη τορτίγια στο τηγάνι. Ρίξτε από πάνω το 1/4 τον κολοκυθιών, μια στρώση σπανάκι και 1/4 από το τυρί. Σκεπάστε με την ψημμένη τορτίγια. Αφήστε μέχρι να λιώσει το τυρί. Κάντε το ίδιο με όλες τις τορτίγιες σας ανά δύο.\nΟμελέτα με σπανάκι και παρμεζάνα (270 θερμίδες)\nΥλικά για 1 μερίδα: 2 αυγά, αλάτι και μαύρο πιπέρι, 1 κ.γ. ελαιόλαδο, 3 φλ. σπανάκι, 1-2 κ.σ. τριμμένη παρμεζάνα, κόκκινο πιπέρι\nΕκτέλεση: Χτυπήστε τα αυγά σε ένα μπολάκι. Προσθέστε αλάτι και πιπέρι. Ζεστάνετε το ελαιόλαδο σε ένα τηγάνι. Προσθέστε το σπανάκι για να μαλακώσει για 1-2 λεπτά. Προσθέστε τα αυγά. Ρίξτε μέσα και την παρμεζάνα λίγο πριν ετοιμαστεί η ομελέτα και το κόκκινο πιπέρι και βγάλτε από το τηγάνι.\nΓεμιστές πατάτες φούρνου | Κρεμώδεις και τυρένιες


Έγκλημα στο Μοσχάτο: Σε ποιον ανήκει τελικά το φονικό 22άρι Zastava; | Athens Voice\nΈγκλημα στο Μοσχάτο: Σε ποιον ανήκει τελικά το φονικό 22άρι Zastava;\nΤι θα υποστηρίξει τη Δευτέρα ο παραολυμπιονίκης\nΝέα τροπή παίρνει το έγκλημα στο Μοσχάτο, το οποίο όπως δείχνουν τα μέχρι στιγμής στοιχεία, πρόκειται για έγκλημα πάθους, καθώς ο καθ'ομολογίαν δράστης, ο 39χρονος παραολυμπιονίκης Βασίλης Τσαγκάρης σκότωσε μέσα στο πρακτορείο ΟΠΑΠ που διατηρούσε τον 47χρονο ιδιοκτήτη ξενοδοχείου στο Νέο Φάληρο Μάριο Λουκόπουλο.\nΟ 39χρονος αθλητής που το απόγευμα της Παρασκευής πήρε προθεσμία από τον ανακριτή για την ερχόμενη Δευτέρα, φτάνοντας στα δικαστήρια της Σχολής Ευελπίδων ψέλλισε στους δημοσιογράφους που τον περικύκλωσαν για μια δήλωση του: «Ημουν σε άμυνα. Είχαν προηγηθεί πολλά. Θα τα μάθετε όλα τις επόμενες ημέρες».\nΟ Βασίλης Τσαγκάρης εισήλθε στο γραφείο του εισαγγελέα και στη συνέχεια του ανακριτή. Παρέμεινε στη σχολή Ευελπίδων για περισσότερο από δύο ώρες και έπειτα οδηγήθηκε και πάλι στα κρατητήρια της Γενικής Αστυνομικής Διεύθυνσης Αθηνών. Εκεί θα παραμείνει μέχρι και το πρωί της Δευτέρας όπου θα επισκεφτεί ξανά τον ανακριτή.\nΣύμφωνα με τον «Ελεύθερο Τύπο», μέχρι τότε ο 39χρονος Παραολυμπιονίκης μαζί με το συνήγορο του Πέτρο Μαντούβαλο θα προετοιμάσουν την υπερασπιστική τους τακτική, που αναμένεται να κινηθεί στα ίδια περίπου πλαίσια με αυτά που αφηγήθηκε στους αστυνομικούς ο δράστης λίγα λεπτά μετά τη σύλληψη του.\nΜάλιστα θα υποστηρίξει ότι δέχονταν απειλές από το θύμα τόσο για τον εαυτό του όσο και για τα υπόλοιπα μέλη της οικογένειας του, προκείμενου να μην πάει ως μάρτυρας σε δίκη που ήταν προγραμματισμένη για τις 30 Μαρτίου μεταξύ του θύματος και της πρώην συζύγου του, για την επιμέλεια των δύο ανήλικων παιδιών τους.\nΦολέγανδρος: Σε δίκη ο δολοφόνος - Απορρίφθηκε η αιτιολογία του ακαταλόγιστου\nΣύμφωνα με το «Πρώτο Θέμα», όλα ξεκίνησαν όταν ο 47χρονος Μάριος ανακάλυψε ότι η πρώην σύζυγός του η Κατερίνα Κ., 40 ετών, ανακάλυψε ότι είχε σχέση με τον παραολυμπιονίκη. Τα νέα, τρελαίνουν τον Μάριο οδηγώντας τον στην απαγωγή της Κατερίνας. Η γυναίκα, σύμφωνα με δικές της μαρτυρίες, βρίσκεται δεμένη στην γκαρσονιέρα του πρώην συζύγου της κι όταν εκείνος την αφήνει ελεύθερη κατευθύνεται στο αστυνομικό τμήμα και του υποβάλλει μήνυση. Η αστυνομία δεν βρίσκει τον Μάριο αλλά κάποια όπλα τα οποία και κατάσχει.\nΣε ποιον ανήκει το 22άρι Zastava;\nΠαρότι ο δράστης ανέφερε ότι περίστροφο από το οποίο προήλθε η δολοφονία άνηκε στο θύμα, ακόμα οι αστυνομικοί δεν έχουν διευκρινίσει αν τα όσα τους έχει εξιστορήσει στην αρχή ο 39χρονος αθλητής είναι αληθινά.\nΟ Βασίλης Τσαγκάρης είπε στην πρώτη κατάθεση του ότι το βράδυ της περασμένης Πέμπτης ο Μάριος Λουκόπουλος μπήκε στο κατάστημα του και αφού τσακώθηκε μαζί του, στη συνέχεια έβγαλε ένα περίστροφο.\nΣύμφωνα με όσα υποστήριξε ο Παραολυμπιονίκης, ο 47χρονος πήγε αποφασισμένος να προκαλέσει κακό. Κατά τον καβγά, όπως λέει ο ιδιοκτήτης του πρακτορείου του ΟΠΑΠ, το όπλο εκπυρσοκρότησε μία φορά, τραυματίζοντας το θύμα. Στη συνέχεια ο 39χρονος άρπαξε το όπλο, όπως ο ίδιος δήλωσε στις αρχές και πυροβόλησε ακόμα τρεις φορές το θύμα.\n«Εγώ τον σκότωσα, δεν το ήθελα, θόλωσε το μυαλό μου. Τσακωθήκαμε για προσωπικούς λόγους, ήρθε στο πρακτορείο με το πιστόλι και με απείλησε… Φοβήθηκα, άρπαξα το πιστόλι και τον πυροβόλησα στο κεφάλι. Στην συνέχεια τα έχασα, δεν ήξερα τι να κάνω. Όταν έφτασαν οι αστυνομικοί τους είδα, αλλά έφυγα και έφτασα σπίτι μου».\nΝέες πληροφορίες όμως θέλουν το 22αρι Zastava να άνηκε στον αθλητή.\nΜάλιστα ο συνήγορος του δράστη, Πέτρος Μαντούβαλος κατά την αποχώρηση του χθες από τα δικαστήρια της σχολής Ευελπίδων αν και ρωτήθηκε δύο φορές από τους δημοσιογράφους για το ποιος είναι ο ιδιοκτήτης του όπλου αρκέστηκε να πει: «Αυτά θα τα πούμε τη Δευτέρα στο ανακριτή».


Έρευνα δικαιώνει όλους τους μπαμπάδες: Τα παιδιά περνούν καλύτερα με τους μπαμπάδες τους! -\nΒρίσκεστε εδώΑρχική»Γονείς»Έρευνα δικαιώνει όλους τους μπαμπάδες: Τα παιδιά περνούν καλύτερα με τους μπαμπάδες τους!\nΈρευνα δικαιώνει όλους τους μπαμπάδες: Τα παιδιά περνούν καλύτερα με τους μπαμπάδες τους!\nΟι μπαμπάδες πιο ελκυστικοί για τα παιδιά από τις μανάδες; Στο ερώτημα απαντά η ελβετίδα ψυχολόγος Ulrike Ehlert. Οι πατεράδες ανατρέφουν κατά κανόνα τα παιδιά τους με διαφορετικό τρόπο από ό, τι οι μητέρες. Ποιες είναι οι κύριες διαφορές;\nΗ εμπειρία δείχνει ότι οι μπαμπάδες είναι πιο γενναιόδωροι και ανεκτικοί με τα παιδιά τους, που αισθάνονται πιο χαλαρά μαζί τους. Για παράδειγμα, πετά το παιδί τα βρώμικα παπούτσια του στη γωνιά, αυτό δεν απασχολεί τόσο τον πατέρα. Οι μπαμπάδες τρώνε κατά κανόνα περισσότερες φορές πίτσα με τα παιδιά τους μπροστά στην τηλεόραση και παίζουν περισσότερες φορές διάφορα παιχνίδια ή στα γήπεδα ποδόσφαιρο και έτσι όλοι είναι ευχαριστημένοι.\nΟ παράγοντας διασκέδαση είναι πιο σημαντικός στην σχέση αυτή. Οι αξιώσεις λιγότερες. Οι μπαμπάδες είναι επίσης λιγότερο ανήσυχοι, αυθόρμητοι και δίνουν στα παιδιά τους περισσότερη ελευθερία. Αντίθετα, οι μανάδες έχουν έναν πιο συνεπή και αυστηρό τρόπο ανατροφής. Με λίγα λόγια, με τους πατεράδες τους, τα παιδιά περνούν πιο ευχάριστα και διασκεδαστικά. Η ψυχολόγος, έχει διαπιστώσει από την εμπειρία της, ότι το κυριολεκτικά «χάος» που επικρατεί στα δωμάτια των παιδιών όταν είναι με τους μπαμπάδες, δεν επηρεάζει στο παραμικρό το ευχάριστο και διασκεδαστικό κλίμα.\nΤο σημαντικό λοιπόν είναι να περνούν τα παιδιά καλά και να μπορούν να χτίσουν την σχέση τους με τον πατέρα, υποστηρίζει η ψυχολόγος, που θεωρεί πως ο περισσότερος ελεύθερος χώρος στον πατέρα σε ότι αφορά την ανατροφή του παιδιού, βοηθά ουσιιαστικά το ζευγάρι. Οι μητέρες πρέπει να δεχθούν ότι οι πατεράδες συμπεριφέρονται διαφορετικά στα παιδιά τους. Υπενθυμίζει όμως ότι θα πρέπει να υπάρχει κοινή στρατηγική ανατροφής, για να αποφεύγονται οι συγκρούσεις στο ζευγάρι.\nH κα Ehlert πιστεύει ότι έχει παραμεληθεί επιστημονικά ο ρόλος του πατέρα στην ανατροφή του παιδιού, πως ο ρόλος του παραμένει σημαντικός και πως η ψυχολογική του κατάσταση επηρεάζει εξαρχής την εξέλιξη του παιδιού. Η εργοδοσία, λοιπόν, κατά την ψυχολόγο, θα πρέπει να δώσει περισσότερο χρόνο στον εργαζόμενο πατέρα να φροντίσει και να ασχοληθεί με τα παιδιά του, επισημαίνοντας παράλληλα πως η συνήθης εικόνα στις σκανδιναβικές χώρες πατεράδων με τα καρότσια στους δρόμους δεν είναι πια εξαίρεση στην Ελβετία.\nΣτην Ελλάδα, τι λέτε; Δεν πρέπει και εδώ να αλλάξουν κάποτε τα δεδομένα;\nΠηγή: «20 Μinuten»\nΌλοι οι τρόποι να συμμετέχει ο μελλοντικός μπαμπάς στην εγκυμοσύνη\nΜπαμπάς «φωτογραφίζει» την 18 μηνών κορούλα του σε επικίνδυνες καταστάσεις\nΔείτε πώς αυτός ο μπαμπάς τα βγάζει πέρα με τρίδυμα και ένα νήπιο ταυτόχρονα!


sintonistes21 220314 :: HeartWorks Greece\nbob συντονιστές 21\nΕπικαλούμαι όλες τις θετικές πνευματικές δυνάμεις του σύμπαντος ,\nνα εισέρχονται στο χώρο που βρίσκομαι, μέσα στο σώμα μου , το νου μου,\nνα με προστατεύουν, να με καθοδηγούν, να με ευλογούν.\nΝα προστατεύουν, να καθοδηγούν να ευλογούν τα παιδιά μου\nκαι όλους του ανθρώπους πάνω στη γη.\nΕυχαριστώ και ευγνωμονώ\nΑγαπημένο μου υποσυνείδητο,\nπου θα φέρεις στην επιφάνεια,\nαυτό που χρειάζομαι να δουλέψω\nκαι αυτό που μπορώ να διαχειριστώ.\nΛΗΨΗ Videos λίστα.pdf\nΛΗΨΗ ΕΓΧΕΙΡΙΔΙΟ Α 101σελ.pdf\nΛΗΨΗ ΕΓΧΕΙΡΙΔΙΟ Β 84 σελ. pdf\nΛΗΨΗ πληροφορίες Α 256 σελ.df\nΛΗΨΗ πληροφορίες νέο 51 σελ .pdf\nΛΗΨΗ απομαγνητοφώνηση όλων 102σελ.pdf\nΘα χαρώ να σας δω την Δευτέρα στις 6 μ.μ. στο ΖΟΟΜ στην παρακάτω διεύθυνση.\nMeeting ID: 755 296 2003\nΛΗΨΗ Gmail - Ε...ο 15.pdf\nεμπεριέχει τις εργασίες πριν το μάθημα και τα στοιχεία επαφής των εκπαιδευόμενων\nΝεο Μαθημα 21 EFT\nΆσκηση του Μαθ. 21\nΠαλαιο ΝΟ 21 https://youtu.be/krtItkzfIcg\nΚΕΙΜΕΝΟ 21. ΜΑΘΗΜΑ 21\nto νέο video το έχω στο σκληρό μου\nνα δω τα 3 βίντεο και το μικρό βίντεο με τα σημεία\nνα μάθω και το eft με επιλογές\nεμφανίζονται σα να προχωρώ σε μονοπάτι, ερεθίσματα και συναισθήματα.\nδεν χρειάζεται τόσο ανάλυση //έρχονται μόνα τους / δουλεύω σε συναίσθημα κααι ερέθισμα\nΜΗΝ ΚΑΝΕΙΣ ΠΟΛΥ ΑΝΑΛΥΣΗ / ΧΑΝΕΙΣ ΧΡΟΝΟ / ΌΤΙ ΧΡΕΙΆΖΕΤΑΙ ΘΑ ΕΜΦΑΝΙΣΤΕΙ\nνα σημειώνεις ή να θυμάσαι τα μονοπάτια που ανοίγονται στον άνθρωπο.\n1- δεν είμαι συγκεκριμένος ΤΟ Νο1 ΕΜΠΟΔΙΟ / θέλω συγκεκριμένο ερέθισμα / να μπορώ να το ζωγραφίσω / να το φωτογραφίσω / όχι ερμηνεία / να το περιγράψω\n(μόνο στο bsff δεν χρειάζεται να είμαι συγκεκριμένος)\n2- Ψυχολογική αντιστροφή / κολλάω σε ένα συναίσθημα και δεν θέλω να το αφήσω\n3- Ενεργειακές τοξίνες / ίσως παίζει και αυτό ρόλο / κάνω eft για την ευαισθησία / ζάχαρη, γάλα, σιτάρι / εμποδίζουν ενεργειακά τα αποτελέσματα / αλλεργίες / φάρμακα\n4- Χρειάζεται να δουλεύω με όλες τις όψεις / μένουν αδούλευτα μέρη του προβλήματος / φόβος, πόνος, ενοχή που δημιουργούν το θυμό ή την αδικία / το συναίσθημα κάτω από το συναίσθημα / παράλληλα συναισθήματα\nΤα δευτερεύοντα συναισθήματα / ντρέπομαι που θυμώνω / θυμώνω που φοβάμαι.\nΠολλές φορές χρειάζεται να λύσω τα δευτερεύοντα συναισθήματα πρώτα > να δεχτώ αυτό που νοιώθω για να το θεραπεύσω.\nΣωματικά συμπτώματα / από συναίσθημα στο νου και στο σώμα / και αντίστροφα / παρόλο που νοιώθω φόβο στην κοιλιά μου....\nΊσως χρειαστεί να δουλέψω πρώτα με τα σωματικά και μετά με τα συναισθήματα. ΤΑ ΘΕΩΡΟΥΜΕ ΕΝΑ ΟΛΑ ΑΥΤΑ.\n5- Εμπειρίες παιδικής ηλικίας\n6- Αντίσταση στην αλλαγή / να κάνω eft για την αντίσταση / έχω συνηθίσει έτσι και δεν ξέρω πως θα είμαι / θα χάσω ένα κομμάτι του εαυτού μου / φοβάμαι να γινω διαφορετικός / αν θα με δεχτούνε / έχω δημιουργήσει μια ισορροπία / είναι ο ρόλος μου\n- το χρειάζομαι για να προστατεύομαι / φοβάμαι ότι οι άλλοι θέλουν να με πληγώσουν / αν αλλάξω δεν θα παίρνω αυτό που θέλω\n- θα χάσω τη δύναμη ή τον έλεγχο μου πάνω στους άλλους / αν δεν τους ελέγχω θα με ελέγχουν\n- Θα χάσω την προσοχή των άλλων αν δεν έχω το συναίσθημα αυτό / δεν θα με προσέχουν / δεν θα μπορώ να τραβήξω το ενδιαφέρον τους / δεν αξίζω / μοναξιαά\n- θα χάσω την αξία μου χωρίς αυτό το συναίσθημα / μόνο αν είμαι θυμωμένος η θύμα αξίζω\n- θα ελευθερωθούν από την ενοχή / δεν θα τους ελέγχω / κάποιος πρέπει να φταίει που δεν είμαι καλά.\n- θα αναγκαστώ να αναλάβω την ευθύνη της ζωής μου / σε νέους το βλέπω / δεν μπορώ /\n- για να είμαι καλός πρέπει να έχω ενοχές / δεν έχω το δικαίωμα να είμαι καλά / δεν θα είμαι καλός χωρίς ενοχές και δυστυχία / να τιμωρώ τον εαυτό μου για τα λάθη μου για να γλυτώσω την τιμωρία του θεού.\n- Με φοβίζει να είμαι ευτυχισμένος / θα χάσω τους άλλους αν δεν τους χρειάζομαι / θα χάσω της αξία μου αν δεν είμαι θύμα\n- θα είμαι εγωιστής αν πιστεύω στην αξία μου / δεν μυ αξίζει / φοβάμαι τη δύναμη που θα έχω.\nΜΗΝ ΜΠΑΙΝΕΙΣ ΣΕ ΕΝΕΡΓΗΤΙΚΗ ΑΚΡΟΑΣΗ ΚΑΙ ΣΥΖΗΤΗΣΕΙΣ - ΔΕΝ ΧΡΕΙΑΖΕΤΑΙ - ΚΡΑΤΗΘΗΤΕ - ΚΑΝΤΕ EFT > επόμενο συναίσθημα, επόμενο συναίσθημα ή ερέθισμα\nΤου υπενθυμίζω τα συναισθήματα που έχει αναφερθεί και τσεκάρω το sud\nΔιαβάστε το βιβλίο 'ενεργειακή Ψυχολογία' / Δες τα κεφάλαιο του βιβλίου / έχει τις όψεις που μπορεί να υπάρχουν για κάθε περίπτωση της ζωής\nόταν ελευθερωθεί από το ενεργειακό πεδίο ΤΟΤΕ μόνο μπορώ να τον βοηθήσω για εγκατάσταση νέας πεποίθησης.\nΕΚΠΑΙΔΕΥΣΗ ΣΥΝΤΟΝΙΣΤΩΝ ΜΑΘΗΜΑ\nΣήμερα είναι το 21ο μάθημα για την εκπαίδευση συντονιστών και συνεχίζουμε την εργασία μας επάνω στο EFT. Επαναλαμβάνω ότι καλό θα ήταν μέχρι το επόμενο μάθημα να έχετε δει τα πρώτα τρία DVD για την εκπαίδευση για το EFT. Στάδιο 1 , στάδιο 2 και στάδιο 3 που μιλάει για τα μοιρασμένα οφέλη. Γιατί μέσα στα μοιρασμένα οφέλη ουσιαστικά μαθαίνετε το EFT με επιλογές.\nΤην προηγούμενη φορά κάναμε καθαρό EFT, δηλαδή αναφερόμενοι μόνο στο αρνητικό συναίσθημα και παρακολουθώντας την αλλαγή συναισθημάτων και παρακολουθώντας τη μείωση της έντασης των συναισθημάτων. Πόσοι από σας είδατε ότι το συναίσθημα, τουλάχιστον η προηγούμενη εβδομάδα που το κάνατε, πόσοι από εσάς φτάσατε στο 0; Πόσοι φτάσατε αρκετά χαμηλά;\nΚαι πόσοι από εσάς έμεινε χαμηλά αυτή την εβδομάδα το συγκεκριμένο ερέθισμα;\nΒασικά τι κάνουμε όταν έχουμε έναν άνθρωπο που χρειάζεται βοήθεια. Δεν χρειάζεται όλη αυτή την ανάλυση που συνήθως κάνουμε. Μπορεί να κάνουμε κάποια ανάλυση στην αρχή μόνο και μόνο για να βρούμε το πιο ουσιαστικό ερέθισμα και συναίσθημα. Για κανέναν άλλο λόγο δεν χρειάζεται να κάνουμε ανάλυση ιδιαίτερα του συστήματος πεποιθήσεων.\nΔεν χρειάζεται να ψάξουμε για νέες πεποιθήσεις. Χρειάζεται μόνο με την ενεργητική ακρόαση να βρούμε το πιο ουσιαστικό ερέθισμα, γιατί μπορεί να υπάρχουν πολλά ερεθίσματα που ενοχλούν τον άνθρωπο και τα πιο σημαντικά συναισθήματα να ξεκινήσουμε. Η εμπειρία μου είναι ότι ξεκινώντας εκεί μέσα από το ίδιο το EFT ο άνθρφωπος περνάει από το φάσμα των συναισθημάτων και αν υπάρχουν κι άλλα ερεθίσματα έρχονται στο νου του κι άλλα ερεθίσματα που έχουν σχέση με αυτό. Θα θυμηθείτε ότι υπάρχουν φορές που χρειαζόμαστε να εργαστούμε επάνω στο παρελθόν για να έχουμε αποτέλεσμα στο παρόν. Δηλαδή θυμηθείτε τα κύρια εμπόδια, πέστε μου εσείς ποιοι είναι οι λόγοι που το EFT μπορεί να μην πιάσει. Ποια είναι τα βασικότερα εμπόδια.\n-Να μην είμαστε αρκετά συγκεκριμένοι\n-ΟΚ, το ένα από τα πολύ πιο σημαντικά ότι δεν είμαστε συγκεκριμένοι. Είναι πολύ σημαντικό να έχουμε συγκεκριμένο ερέθισμα. Να' ναι συγκεκριμένος άνθρωπος, συγκεκριμένο μέρος, συγκεκριμένη ώρα. Δηλαδή, το μεγαλύτερο λάθος που κάνουν οι περισσότεροι άνθρωποι είναι να μην είναι συγκεκριμένοι. Κι αυτό συνήθως επειδή νομίζουν ότι θα' ναι πολύ χρονοβόρο να ασχοληθούν με ένα ένα τα γεγονότα. Θέλουν να απελευθερωθούν από όλο το πρόβλημα, αλλά δεν λειτουργεί το EFT έτσι.\nΚι όλες οι μορφές της ενεργειακής ψυχολογίας, εκτός ίσως από το BSFF που θα συζητήσουμε αργότερα, πρέπει να είμαστε πολύ συγκεκριμένοι.\nΆλλο εμπόδιο, για ποιο άλλο λόγο;\n-Ότι υπάρχει αντιστροφή, ότι υπάρχει ένα μέρος του ανθρώπου που έχει κάνει μια μεγάλη επένδυση στο συνάισθημα αυτό ή απλώς φοβάται να το αφήσει, ή νοιώθει ότι δεν αξίζει να το αφήσει. Άλλος λόγος;\n-Ενεργειακές τοξίνες. Δεν το συζητήσαμε αυτό ιδιαίτερα την προηγούμενη φορά επειδή συνήθως, δηλαδή δεν έχω δει αυτό. Ο Dr Callahan δίνει πάρα πολύ έμφαση σε αυτό, πάρα πολύ έμφαση. O Dr Callahan είναι αυτός που έχει δημιουργήσει το TFT- Thought Field Therapy. Από αυτό, ο μαθητής του ο Gary Craig έχει δημιουργήσει το EFT. Και άλλοι μαθητές του Callahan έχουν δημιουργήσει άλλα συστήματα. Έκανα ένα σεμινάριο με τον Callahan πριν από 5-6 χρόνια, μπορώ να πω ότι δεν έχω πειστεί ότι η τροφή και οι ενεργειακές τοξίνες παίζουν τόσο μεγάλο ρόλο στο δικό μου βίωμα και ούτε οι μαθητές του έχουν δει αυτό, αλλά είναι κάτι που θα έχουμε στο νου μας, αν όλα τα άλλα πράγματα βλέπουμε ότι τα τακτοποιούμεκι ακόμα μένει ένα πρόβλημα.\nΕγώ θυμάμαι μία κυρία που δεν μπορούσε να φύγει το συναίσθημά της και κάναμε EFT για την πιθανή ευαισθησία της προς την ζάχαρη. Κι όταν κάναμε αυτό, γιατί μπορούμε να κάνουμε EFT για την ενεργειακή τοξίνη, δηλαδή μπορούμε να κάνουμε αν έχει ευαισθησία προς το σιτάρι ή προς τη ζάχαρη ή προς το γάλα ή προς οποιαδήποτε ουσία, μπορούμε να κάνουμε EFT επάνω στην ίδια την ευαισθησία, μπορούμε να το κάνουμε επάνω σε φάρμακα που παίρνει ο άνθρωπος που τον επιβαρύνουν ή ακόμα χημειοθεραπεία. Έχω κάνει σε ανθρώπους που κάνουν χημειοθεραπεία και το σώμα τους αντιδράει λιγότερο, έχουν λιγότερες παρενέργειες από την χημειοθεραπεία, επειδή το σώμα μαθαίνει να μην το βλέπει σαν εχθρό και να μην μάχεται με αυτό που μπαίνει μέσα.\nΚαι όταν δηλώσουμε αυτό με την ζάχαρη, η γυναίκα αμέσως είχε απελευθερωθεί από το συναισθηματικό πρόβλημα. Αλλά είχαμε μόνο μία περίπτωση από ίσως πάνω από χίλια άτομα τώρα με τα οποία έχω δουλέψει, αλλά είναι και μία πιθανότητα, τουλάχιστον σύμφωνα με τον Dr Callahan.\nΆλλη αιτία που δεν θα έχουμε επιτυχία;\n-Να έχει διάφορες όψεις και να μην έχουμε κάνει από τα παιδικά μας χρόνια.\n-ΟΚ, να μην έχουμε βρει όλες τις όψεις, είναι το ένα πράγμα, δηλαδή ότι δουλεύουμε το θυμό άλλα κάτω από αυτό υπάρχει φόβος ή ενοχή, τότε έχουμε πει ότι υπάρχουν παράλληλα συναισθήματα, υπάρχουν βαθύτερα συναισθήματα και υπάρχουν δευτερογενή συναισθήματα επάνω στην ίδια περίπτωση. Θα πρέπει να εξετάσουμε όλα αυτά την ώρα που το κάνουμε και επίσης, μπορεί να υπάρχουν παιδικά βιώματα που δεν έχουν λυθεί, που δημιουργούν συνέχεια αυτό το συναίσθημα τώρα στο παρόν με άλλο ερέθισμα, το σύντροφο ή τα παιδιά ή κάτι άλλο, αλλά η ουσία είναι ότι αναβιώνει κάτι από τα παιδικά χρόνια. Αυτές είναι οι αιτίες που χρειάζεται να ψάξουμε, αλλιώς η τεχνική είναι 100%, δουλεύει, είναι μαθηματικό, πετυχαίνει. Απλώς χρειάζεται να δούμε αν υπάρχουν αυτά τα εμπόδια, αν το κάνουμε και δεν βλέπουμε αποτελέσματα.\nΘα ήθελα σήμερα να το κάνουμε μία φορά ακόμα, την προηγούμενη εβδομάδα ο ένας δούλεψε νομίζω και ο άλλος όχι στα ζευγάρια που είχατε. Σήμερα θα δουλέψει ο άλλος και πάλι θα το κάνετε με τον τρόπο που κάνατε την προηγούμενη εβδομάδα, ότι εσείς θα καθοδηγήσετε τον άλλον, αλλά ο άλλος θα αποφασίσει ποιο είναι το συναίσθημα και ποιο είναι το ερέθισμα, θα το κάνει μία φορά θα ρωτήσετε, τι νοιώθεις τώρα, πόσο είναι από 0 έως 10, ΟΚ, τώρα το ξανακάνουμε και πάλι όταν τελειώνει, τι νοιώθεις τώρα, πόσο είναι από 0 έως 10, αυτό κάνετε, τίποτε άλλο. Μην μπαίνετε σε ενεργητική ακρόαση, μην μπαίνετε σε συζητήσεις, είναι δύσκολο για ανθρώπους που έχουν δουλέψει για πολλά χρόνια με ενεργητική ακρόαση και με ψυχολογική προσέγγιση να καταλάβουν ότι σε αυτό δεν χρειάζεται. Μείνετε μέσα στο βίωμα συναισθημάτων. Τι νοιώθεις, αν θέλετε που το νοιώθεις, ΟΚ, κάνε EFT τώρα, παρόλο που νοιώθω αυτό σε σχέση με αυτό και προχώρα σε αυτό. Αν το συναίσθημα αλλάζει κανένα πρόβλημα, αλλά είναι δική σας δουλειά σαν οδηγός να θυμηθείτε τα συναισθήματα που αφήσατε πίσω και δεν φέρατε στο μηδέν. Και όταν ο άνθρωπος φτάνει το να είναι πολύ χαμηλό το τελευταίο συναίσθημα που δουλεύει, θα ρωτήσετε, ΟΚ, πολύ καλά, ελέγξτε τώρα πως είναι ο φόβος τώρα και πως είναι ο θυμός και πως είναι η αδικία. Του υπενθυμίζουμε τα συναισθήματα τα οποία έχει αναφέρει στην διαδικασία για να δούμε που βρίσκεται με αυτό. Αν έχουμε την αίσθηση ότι υπάρχουν άλλες όψεις είτε του γεγονότος είτε των συναισθημάτων, υπενθυμίζουμε στον άνθρωπο και δοκιμάζουμε να συνδέεται και με αυτά και με τα άλλα συναισθήματα και με τις άλλες όψεις του γεγονότος, να δούμε αν έχουμε πργματικά ένα καθαρό πεδίο ή αν έχει καθαριστεί μόνο ένα κομματάκι από αυτό το πεδίο συναισθημάτων. Αυτή είναι η εργασία σας.\nΤο επόμενο βήμα, αφού τελειώνουμε αυτό, είναι να μάθετε να κάνετε εσείς EFT επάνω στον άλλον, όπως πιθανόν με έχετε δει να κάνω σε ανθρώπους σε σεμινάρια ειδικά στα μοιρασμένα οφέλη. Αλλά πρώτα θέλω να μάθετε πως να οδηγήσετε κάποιον και να το κάνει ο ίδιος. Αυτό πρώτα πρώτα έχει το πλεονέκτημα ότι το μαθαίνει και μπορεί να το κάνει στο σπίτι. Αν εσείς το κάνετε πάνω σε αυτόν και δεν το έχει μάθει δεν θα θυμηθεί τίποτα φεύγοντας, απολύτως τίποτα. Δεν θα μπορεί μετά να βοηθήσει τον εαυτό του. Άρα είναι πολύ σημαντικό απλώς να μπορείτε να οδηγήσετε ώστε να το εσωτερικεύσει.\nΤώρα θα διακόψουμε, επίσης θέλω να πω ότι για τις επόμενες δύο συναντήσεις καλό θα ήταν να ολοκληρώσετε διαβάζοντας το βιβλίο «ενεργειακή ψυχολογία». Και να ξέρετε τουλάχιστον ότι διαβάζοντας το βιβλίο, επειδή αναφέρεται για το κάθε πρόβλημα τις πιθανές όψεις, δεν θα συγκρατήσετε όλα αυτά αλλά τουλάχιστον θα ξέρετε τι υπάρχει μέσα στο βιβλίο, ώστε την επόμενη φορά που έχετε κάποιον που δουλεύει με κάποιον άλλο που παίζει το θύμα, θα ξέρετε ότι υπάρχει ένα κεφάλαιο μέσα εδώ πως δουλεύουμε με το θύμα. Και αν έχετε κάποιον που έχει ερωτική απογοήτευση, τουλάχιστον θα ξέρετε ότι υπάρχει ένα κεφάλαιο εδώ του πως να δουλέψουμε με την ερωτική απογοήτευση ή με το θάνατο αγαπημένου ή όλα αυτά τα θέματα. Τότε, να εξοικειωθείτε με το βιβλίο και τα θέματα που υπάρχουν μέσα εκεί. Καμία ερώτηση πριν χωρίσουμε σε ζευγάρια;\n-Όταν κάνουμε EFT για ένα συγκεκριμένο συναίσθημα και πέφτει από το 10 ας πούμε και πάει 8 και σταματάμε και ξανακάνουμε την άλλη μέρα. Την άλλη μέρα ξεκινάμε με υπόλοιπο; Ή ξεκινάμε κανονικά;\n-Όχι, ξεκινάς με ότι νοιώθεις την πρώτη φορά. Μπορείς να ξεκινάς με υπόλοιπο αν θέλεις, μπορείς. Απλώς δεν θεωρώ από το 10 έως το 8 κάποια μείωση.\n-Και τη ψυχολογική αντιστροφή τη δουλεύουμε κανονικό γύρο EFT, δηλαδή, παρόλο που νοιώθω αυτό θέλω να απελευθερωθώ από αυτό και τα χτυπήματα\n-Ναι μπορείτε να κάνετε όλο το γύρο του EFT επάνω στο συναίσθημα που έχετε με την ιδέα του να αφήσετε το συναίσθημα.\nΚαμιά άλλη ερώτηση;\n-Θέλω να καταλάβω λίγο πιο αναλυτικά πως λειτουργούν τα χτυπήματα αυτά στα σημεία του βελονισμού και ελαττώνουν το συναίσθημα.\n-Έχετε διαβάσει αυτά που σας ζήτησα να διαβάσετε στο βιβλίο αυτό;\n-Ναι τα έχω διαβάσει, αλλά θέλω λίγο έτσι πιο...\n-Όπως καταλαβαίνεις, υπάρχει ένα σύστημα ενέργειας στον οργανισμό μας και αυτά λέγονται μεσημβρινοί. Και στους μεσημβρινούς υπάρχουν συγκεκριμένα σημεία που στα γιαπωνέζικα λέγονται "tsubos". Είναι σημεία που η ενέργεια μπορεί να μπλοκάρεται. Και ένα από αυτά τα σημεία στον κάθε μεσημβρινό είναι η άκρη. Τώρα αυτοί οι μεσημβρινοί, τελικά, οι περισσότεροι ολοκληρώνονται στο κεφάλι ή στα δάχτυλα, όχι όλα, και όλα τα σημεία που χτυπάμε δεν είναι η άκρη των μεσημβρινών αλλά τα περισσότερα είναι. Τότε ή με βελόνες στο βελονισμό ή με ζέστη, θερμότητα ή με πίεση ή με χτυπήματα, με οποιοδήποτε ερέθισμα και μάλιστα έχουμε δει και αποτελέσματα με νοερό EFT, μόνο και μόνο που φέρνω την επίγνωσή μου στο σημείο αυτό, απελευθερώνω το ενεργειακό μπλοκάρισμα που υπάρχει σε αυτό το σημείο. Και η ενέργεια ξανά ρέει εκεί που δεν υπήρχε ροή. Αυτό είναι το ένα κομμάτι του βελονισμού. Το άλλο είναι η νέα αντίληψη ότι κάθε συναίσθημα είναι ένα ενεργειακό πεδίο, είναι μια συγκεκριμένη ενεργειακή διάταξη στο ενεργειακό σύστημα του άλλου, δηλαδή πιθανόν σε κάποια χρόνια θα μπορούμε να το φωτογραφήσουμε κιόλας. Να φωτογραφήσουμε την ενεργειακή διάταξη του φόβου ή του θυμού ή του πόνου κι αυτό είναι μια κρυσταλλωμένη κατάσταση. Και ο άνθρωπος έχει μέσα του ένα άμεσο σύστημα δημιουργίας αυτού του ενεργειακού πεδίου όταν έρχεται σε επαφή με ένα ερέθισμα σαν αυτά που ενεργοποιεί ένα από τα πρώτα δύο συστήματα πεποιθήσεων που είπαμε την προηγούμενη εβδομάδα. Ή μια τραυματική εμπειρία ή κάποιο λανθασμένο παιδικό συμπέρασμα, αυτό αμέσως σε κλάσματα του δευτερολέπτου γιατί δεν περνάει από τον εγκέφαλο αλλά περνάει από ένα βραχυκύκλωμα που υπάρχει στον εγκέφαλο, που είναι για την προστασία μας, μία πρωτόγονη λειτουργία του εγκεφάλου, που αμέσως ετοιμαζόμαστε να προστατεύσουμε τον εαυτό μας. Στήνεται αυτό το ενεργειακό σύστημα παρόλο το σύστημα πεποιθήσεών μας, όχι από το σύστημα πεποιθήσεών μας, αλλά παρόλο ότι καταλαβαίνουμε τι αξίζουμε κι είμαστε ασφαλείς.\nΌταν χτυπάμε εμείς σε αυτά τα σημεία κάνουμε την ενέργεια να ρέει και διαλύουμε αυτή την ενεργειακή διάταξη. Δηλαδή, το σύστημα αυτό, τη διάταξη της ενέργειας που έχει φόβο ή θυμό ή ζήλια ή ότι είναι, διαλύεται γιατί αναγκάζουμε την ενέργεια τεχνικά τώρα, χτυπώντας, να κινείται και να αλλάξει μορφή. Όταν ο άνθρωπος απελευθερώνεται από το ενεργειακό πεδίο αυτό, τότε μπορεί να βιώσει πάλι τη λογική του. Ή να βιώσει πάλι ένα νέο σύστημα πεποιθήσεων που βλέπει ότι δεν κινδυνεύει, ότι δεν υπάρχει λόγος αυτή τη στιγμή να φοβάται ή να θυμώσει ή οτιδήποτε άλλο. Αυτό είναι η θεωρία μας τουλάχιστον, ότι έτσι λειτουργεί.\nΒασικά ενεργειακής ψυχολογίας\nΔείτε το βίντεο για τα σημεία που κτυπάμε.\nΔείτε τα παλιά Βίντεο για το EFT\nBE503 - EFT1 A+B - Παλιά πιο λεπτομερή εξήγηση\nBE 504 - EFT 2 Για την Αυτοπαραδοχή\nBE 505A - EFT - 3A - 01 Μοιρασμένα οφέλη\nBE505B - EFT - 3B - 02 Μοιρασμένα οφέλη\nΕΝΕΡΓΕΙΑΚΗ ΨΥΧΟΛΟΓΙΑ ΣΕ 8 ΜΑΘ.\nNO 1 ΕΙΣΑΓΩΓΗ - ΕΝΕΡΓΕΙΑΚΗ ΨΥΧΟΛΟΓΙΑ\nNO 3 XO'OΠΟΝΟΠΟΝΟ\nΝΟ 5 EFT, ΕΞΙΣΟΡΡΟΠΗΣΗ, ΘΕΡ. ΚΩΔΙΚΑΣ\nΝΟ 7 BSFF\nNO 2 Η ΜΕΘΟΔΟΣ ΣΕΝΤΟΝΑ\nΝΟ 4 ΕΜΨΥΧΩΤΙΚΕΣ ΕΡΩΤΗΣΕΙΣ\nΝΟ 6 TAT\nΝΟ 8 ΑΚΟΥΓΟΝΤΑΣ ΤΗΝ ΚΑΡΔΙΑ\n<< συντονιστές όλα


ENTICE VS SEDUCE: ΠΟΙΑ ΕΊΝΑΙ Η ΔΙΑΦΟΡΆ; - ΔΙΑΦΟΡΆ\nΗ διαφορά μεταξύ Entice και Seduce\nΌταν χρησιμοποιείται ως ρήματα , δελεάζω σημαίνει να δελεάσετε, ενώ σαγηνεύει σημαίνει να παραπλανηθείτε ή να δελεάσετε (κάποιον) μακριά από το καθήκον, τις αποδεκτές αρχές ή την ορθή συμπεριφορά.\nελέγξτε παρακάτω για τους άλλους ορισμούς του Δελεάζω και Σαγηνεύει\n«πόσο χρονών είναι η Λιλ Τέκα »\nΔελεάζω έχω ένα ρήμα (μεταβατικός):\nΝα δελεάσω; για να προσελκύσει προκαλώντας επιθυμία ή ελπίδα.\n«Προσελκύστηκα τη μικρή αρκούδα στην παγίδα με ένα δοχείο μελιού».\nΣαγηνεύει έχω ένα ρήμα (μεταβατικός):\nΝα παραπλανήσει ή να δελεάσει (κάποιον) μακριά από το καθήκον, τις αποδεκτές αρχές ή τη σωστή συμπεριφορά. να παρασύρει.\n«Pamela anderson ύψος και βάρος »\nΝα προσελκύσει ή να παρακινήσει (κάποιον) να κάνει σεξουαλική σχέση.\nΣαγηνεύει έχω ένα ρήμα (κατ 'επέκταση, μεταβατικό, ευφημιστικό):\n«Είχε επανειλημμένα αποπλανήσει το κορίτσι στο αυτοκίνητό του, στα ξενοδοχεία και στο σπίτι του».\nΓια να κερδίσετε ή να προσελκύσετε.\n«Παραπλανήθηκε από τα λαμπερά φώτα και την αίγλη της πόλης».\nπαραπλανητικό εναντίον δελεασμού\nδελεάζει εναντίον δελεαστικού\nδελεάζει εναντίον σαγηνευτικών\ndemi lovato 2009 βάρος\nmackenzie ziegler βάρος και ύψος\njulius το όνομα της φίλης σου\nEliza coupe καθαρή αξία


Ο 1ος αγώνας της Ανδρικής ομάδας μας για το πρωτάθλημα της Α1 ΕΣΚΑΚ θα πραγματοποιηθεί το Σάββατο 17/10/2020 19:00 στο κλειστό γυμναστήριο Ξυλοκάστρου με την ομάδα του Αράτου 1893.\nΗ αναμέτρηση είναι κεκλεισμένων των θυρών και θα μεταδοθεί Live μέσω του youtube. Επισκεφτείτε το site μας την ώρα του αγώνα ή τη σελίδα μας στο facebook https://www.facebook.com/aoxylokastrou.\nΟ 18ος αγώνας της Ανδρικής ομάδας μας για το πρωτάθλημα της Α1 ΕΣΚΑΚ θα πραγματοποιηθεί το Σάββατο 22/2/2020 και ώρα 17:00 στο κλειστό γυμναστήριο Ξυλοκάστρου με την δυνατή ομάδα του Αργοναύτη Νέας Κίου.\nΣας περιμένουμε να ενισχύσετε την ομάδα μας\nΟ 17ος αγώνας της Ανδρικής ομάδας μας για το πρωτάθλημα της Α1 ΕΣΚΑΚ θα πραγματοποιηθεί το Σάββατο 15/2/2020 και ώρα 18:00 στο κλειστό γυμναστήριο Λουτρακίου με την δυνατή ομάδα του Ποσειδώνα.\nΟ 16ος αγώνας της Ανδρικής ομάδας μας για το πρωτάθλημα της Α1 ΕΣΚΑΚ θα πραγματοποιηθεί το Σάββατο 8/2/2020 και ώρα 17:00 στο κλειστό γυμναστήριο Ξυλοκάστρου με την πρωτοπόρο ομάδα του Τήρωνα Αγ. Θεοδώρων.\nΟ 15ος αγώνας της Ανδρικής ομάδας μας για το πρωτάθλημα της Α1 ΕΣΚΑΚ θα πραγματοποιηθεί το Σάββατο 1/2/2020 και ώρα 17:00 στο κλειστό γυμναστήριο Άστρους με την δυνατή ομάδα του Πηγάσου.


Posted on Ιανουαρίου 17, 2013 by nnews\nΗ προέλευση του περγαμόντου είναι γνωστή ως δυτική Ινδία είναι από την φαμίλια των εσπεριδοειδών και το δέντρο του κατά μέσο όρο ανέρχεται μέχρι και τέσσερα μέτρα. Τα φύλα του είναι μακρύ και σκούρο πράσινα και ανοίγει μικρά λευκά λουλουδάκια. Τα φρούτα του είναι σε σχήμα σφαίρας ή αχλαδιού. Το εξωτερικό του είναι κίτρινα χρώμα ενώ η γεύση του υπόξινη. Από τη φλούδα του παράγονται αιθέρια έλαια περγαμότου. Αυτό το λαδί είναι κίτρινο χρώματος, εύοσμο και έχει πικρή γεύση. Ενώ και τσάι του φυτού είναι στις προτιμήσεις των ανθρώπων από τις αρχαίες ακόμα εποχές. Το τσάι που μπορείτε να πιείτε είτε ζεστό είτε κρύο βοηθάει το πεπτικό σύστημα, στον βήχα και στην ιγμορίτιδα. Η εισπνοή του ατμού φύλων του περγαμόντου καταλαγιάζει τον πονοκέφαλο, θεραπεύει την γρίπη και τερματίζει την ναυτία. Το περγαμόντο με την ιδιότητα να σκοτώνει τα μικρόβια χρησιμοποιείται και στην βιομηχανία των καλλυντικών. Επιπλέον μπορούμε να το χρησιμοποιήσουμε και στην φύλαξη των κρεάτων για να μην δημιουργηθούν βακτηρίδια.\nΤο τσάι περγαμόντο μπορείτε να προετοιμάσετε όπως και τα κανονικά τσάι, δηλαδή σε βραστό νερό ρίχνουμε μερικές κουταλιές περγαμόντο και το αφήνουμε για μερικά λεπτά και έπειτα μπορούμε να το πιούμε με μεγάλη ευχαρίστηση. Στο τσάι σας μπορείτε να προσθέσετε μέλι ή και λεμόνι…\nΌπως όλα τα υπόλοιπα φυτικά τσάι και το περγαμόντο δεν πρέπει να καταναλώνεται συνέχεια. Ειδικά οι έγγειες ή αυτές που θηλάζουν. Οι παρενέργειες του τσάι αν καταναλώνεται συνέχεια είναι ως εξής, οι γυναίκες μπορεί να ζήσουν προβλήματα στις μέρες περιόδων και συστολές της μήτρας. Το περγαμόντο χρησιμοποιείται και ως άρωμα στα κανονικά τσάι ακόμα και στα φάρμακα για να δίνουν μια ωραία οσμή. Το άρωμα στην ιστορία της Τουρκικής ιατρικής πάντα έχει παίξει σημαντικό ρόλο, ειδικότερα στις ψυχολογικές ασθένειες. Όπως οι διάσημοι Τούρκοι γιατροί İbn-i Sina και Biruni έδιναν μεγάλη σημασία στην θεραπεία αρωμάτων. Όταν κοιτάξουμε την ιστορία της Οθωμανικής ιατρικής, διαπιστώνουμε πως οι ιατροί εκείνης της εποχής πρώτα πρόσεχαν να εξασφαλίσουν υγεία στους ανθρώπους πριν ακόμα αρρωστήσουν. Ο πρώτος στόχος ήταν η προστασία από τις ασθένειες, στις μέρες μας αυτή η τακτική έχει ξανά κερδίσει βάρος. Διαπιστώνουμε πως πάρα πολλά φυτά έχουν θεραπευτική και προληπτική ιδιότητα. Όπως το περγαμόντο βλέπουμε πως συνιστάτε στους εφήβους. Οι ορμόνες των εφήβων δρουν έντονα και για τον λόγω αυτό εκνευρίζονται πολύ γρήγορα και χρειάζονται κάτι που θα τους ηρεμεί και αυτό είναι το περγαμόντο. Οι Οθωμανοί ιατροί με την συμβουλή του Mevlana «το άρωμα ανοίγει την ψυχή» κινήθηκαν και καθόρισαν για κάθε τύπο ανθρώπου ένα άρωμα και τα χρησιμοποίησαν στις θεραπείες. Ενώ στις μέρες μας, δεν δίνεται η αξία που πρέπει στα αρώματα. Ενώ υπάρχουν πολλές μελέτες που αποδεικνύουν την σημασία των αρωμάτων στις θεραπείες και στην ανθρώπινη ζωή.\nΤο εξαίσιο άρωμα του περγαμόντο το προσδιορίζει και για Παρασκευή μαρμελάδας. Δεν πρέπει να ξεχνάμε και το αιθέριο έλαιο από τις φλούδες του φρούτου αυτού. Αυτό το έλαιο από πολύ παλιά χρησιμοποιείται για την θεραπεία διάφορων ασθενειών. Πιστεύεται πως το αιθέριο έλαιο του περγαμόντου βοηθάει στην κατάθλιψη, στην αϋπνία και γνωστό και ως μικροβιοκτόνο. Υπάρχουν δύο τρεις διαφορετικές χρήσης του ελαίου αυτού, πρώτον γίνεται μασάζ σώματος με αποτέλεσμα χαλάρωσης και μπορεί να καταναλωθεί και με νερό βάζοντας δύο τρείς σταγόνες σε ένα φλιτζάνι τασιού. Όταν το λαμβάνεται από το στόμα ανοίγει την όρεξη και δυναμώνει το ανοσοποιητικό σύστημα. Θεραπεύει και τα έκζεμα. Ενώ μπορεί να χρησιμοποιηθεί και σε δαγκώματα κουνουπιών, στην θεραπεία ακμής και στους πόνους του λαιμού. Μπορείτε κάλλιστα το λάδι του περγαμόντο να προσθέσετε και στο νερώ της μπανιέρας σας και να εισπνέεται τον ατμό\nΤο δέντρο του περγαμόντο είναι ένα περιζήτητο είδος που παράγεται σε λίγες χώρες του κόσμου. Η μεγαλύτερη παραγωγή υπάρχει στην Ιταλία. Στην Τουρκία παράγεται στις πόλεις Antalya, Mersin, Hatay και στα Adana. Οι κάτοικοι της Ανατολίας το γνωρίζουν ως bey armudu. Υπάρχουν δύο διαφορετικές αξιολογήσεις προς το όνομα του περγαμόντου. Το πρώτο είναι ότι η ονομασίας του φρούτου που στα τουρκικά είναι Bergamot προέρχεται από bey armudu όπως λεγόταν στην Ανατολία και στην μεταφορά του στις ευρωπαϊκές γλώσσες άλλαξε και κατέληξε στο περγαμόντο. Ενώ η δεύτερη αξιολόγηση λέει ότι στον 16ο έκτο αιώνα ευρωπαίοι έμποροι και φυτολόγοι που ήρθαν στην Ανατολία αυτό το δέντρο το ανακάλυψαν στη Bergama και η ονομασία δόθηκε από αυτούς. Αν και στις μέρες μας έχουν μειωθεί αρκετά τα δέντρα περγαμόντου στη Bergama για την Antalya η ύπαρξη του αποτελεί μια από τις σημαντικότερες εμπορικές αξίες. Δεν επιτρέπεται να επισκεφτείτε την Antalya και να μην δοκιμάσετε την μαρμελάδα περγαμόντο της περιοχής.\nAν και το δέντρο του περγαμόντου είναι σπάνιο, υπάρχουν και οι άνθρωποι που το καλλιεργούν ως φυτό κήπου, επηρεασμένοι από το θαυμάσιο άρωμα και τα ολόλευκα λουλουδάκια του. Το περγαμόντο παγκοσμίως καταναλώνεται περισσότερο στην Ινδική κουζίνα, που πιστεύεται πως είναι και η πατρίδα προέλευσης του. Ακόμα χρησιμοποιείται και ως μπαχαρικό. Υπάρχει και μια ένα άλλο είδος χρήσης αυτού του φυτού, στην χημική βιομηχανία. Αποτελεί μια από τις σημαντικότερες πρώτες ύλες αυτής της βιομηχανίας, το οποίο χρησιμοποιείται στην παραγωγή κιτρικού οξύ και κιτρικού ασβεστίου. Έχουν αρχίσει να λαμβάνονται μέτρα έναντι της μείωσης αυτού του σημαντικού φυτού του περγαμόντου στην Ανατολία.\nFiled under: ΟΙΚΟΛΟΓΙΑ |\n« ΑΠΟ ΤΟ ΜΙΚΡΟΣΚΟΠΙΟ ΠΕΡΝΟΥΝ 400.000 ΣΥΝΤΑΞΕΙΣ ΧΗΡΕΙΑΣ ΙΚΑ: Διευκρινίσεις για ένταξη στο νέο Πίνακα Βαρέων και Ανθυγιεινών καθαριστριών, ηλεκτρολόγων και ξυλουργών που απασχολούνται στο Δημόσιο και τις ΔΕΚΟ »


ΟΦΗ - Ολυμπιακός 0-1: Πήρε αυτό που ήθελε | Sportime\nΟΦΗ - Ολυμπιακός 0-1: Πήρε αυτό που ήθελε\nΟ Ολυμπιακός δεν ήταν καλός επιθετικά αλλά απέναντι στον σκληρό πλην ακίνδυνο ΟΦΗ πήρε αυτό που ήθελε (0-1) χάρη σε «δώρο» του Γιαννούλη που αξιοποίησε ο Καμαρά.\nΟ Ολυμπιακός δυσκολεύθηκε απέναντι σε έναν εξαιρετικό φέτος ΟΦΗ, ωστόσο έστω κι έτσι κατάφερε να πάρει αυτό που ήθελε από το ματς του «Γεντί Κουλέ». Με γκολ του Καμαρά στις καθυστερήσεις του πρώτου ημιχρόνου, οι «ερυθρόλευκοι» πέρασαν νικηφόρα από την Κρήτη (0-1) και παρέμειναν στην κορυφή της Super League, διατηρώντας παράλληλα και το αήττητο σερί τους στο πρωτάθλημα για 30ο σερί παιχνίδι από πέρσι και 15ο εκτός έδρας.\nΌσον αφορά στην εικόνα του ματς, δεν είχε καλό ρυθμό, με πολλά φάουλ και μοιρασμένη κατοχή για τις δύο ομάδες στο μεγαλύτερο μέρος του. Ολυμπιακός και ΟΦΗ αλληλοεξουδετερώθηκαν για πολλή ώρα στη μεσαία γραμμή, αφού αμφότεροι γνώριζαν ότι ο αντίπαλος έχει την ικανότητα να κυκλοφορήσει γρήγορα τη μπάλα και να βρει επιθετικό ρυθμό από αυτή. Ως συνέπεια δεν υπήρξε καν τελική για 13 λεπτά στο παιχνίδι. Μετά το δεκάλεπτο άρχισε να πιέζει περισσότερο ο Ολυμπιακός με τον Μαρτίνς να ζητάει από την ομάδα του να μείνει πιο «ψηλά» στο γήπεδο. Ο ΟΦΗ την ίδια ώρα ήταν όμως αποτελεσματικός στην άμυνα και τη μεσαία γραμμή, έκλεισε σωστά τους χώρους και τις κάθετες πάσες των «ερυθρόλευκων» χαφ, με αποτέλεσμα η ομάδα του Μαρτίνς να μην βρίσκει ρυθμό στην επίθεση και να αναλώνεται σε αρκετές σέντρες και γεμίσματα.\nΑυτές δεν είχαν αποτέλεσμα, ενώ αναποτελεσματικοί ήταν αντίθετα και οι Κρητικοί από τη μέση και μπροστά, με την άμυνα των Πειραιωτών να ανταποκρίνεται όποτε χρειάστηκε. Το σκορ τελικά άνοιξε για τον Ολυμπιακό σε μια ανύποπτη φάση, όπως συμβαίνει συνήθως στη μπάλα, μετά από ένα ατομικό λάθος. Ο Γιαννούλης ήταν απρόσεκτος σε καθοριστικό σημείο, ο Ελ Αραμπί έκλεψε τη μπάλα, είδε τον Καμαρά και του πέρασε τη μπάλα, με τον νεαρό χαφ να ανοίγει το σκορ με πλασέ από το ύψος του πέναλτι. «Κλειστό» παιχνίδι στο «Γεντί Κουλέ» γενικά σε αυτά τα 45λεπτά με ελάχιστες φάσεις και τον Ολυμπιακό να βρίσκει την ουσία στο φινάλε του πρώτου μέρους και πάλι με έναν καθοριστικό Ελ Αραμπί.\nΊδια εικόνα και στο β' μέρος με τον Ολυμπιακό να ελέγχει καλύτερα το ματς μετά το 0-1. Λίγες φάσεις και σε αυτό, με τους «ερυθρόλευκους» να δίνουν και λίγο περισσότερο χώρο στον αντίπαλο ώστε να χτυπήσουν στην κόντρα, ενώ αμυντικά και πάλι δεν αντιμετώπισαν προβλήματα, με τον Ουσεϊνού Μπα να είναι κορυφαίος σε απόδοση στο ανασταλτικό κομμάτι. Η ομάδα του Μαρτίνς είχε και λίγες ακόμη καλές στιγμές για να καθαρίσει οριστικά το ματς με ένα δεύτερο γκολ, το οποίο δεν ήρθε, ωστόσο έστω κι έτσι η ομάδα του Μαρτίνς έκανε τη δουλειά της, διατήρησε το αήττητο με αυτό το 0-1 και διατηρήθηκε στην κορυφή της βαθμολογίας.


Απάντηση Δημάρχου Σητείας κ. Νίκου Κουρουπάκη στις δηλώσεις του κ. Πλακιωτάκη Ι. - Κατηγορία: ΣΗΤΕΙΑ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΣΗΤΕΙΑ / Απάντηση Δημάρχου Σητείας κ. Νίκου Κουρουπάκη στις δηλώσεις του κ. Πλακιωτάκη Ι.\nΑπάντηση Δημάρχου Σητείας κ. Νίκου Κουρουπάκη στις δηλώσεις του κ. Πλακιωτάκη Ι.\n26/06/2009 10 Προβολές\nΕίναι απορίας άξιον πως ο κ. Υφυπουργός ʼμυνας, προσπαθεί να εγκαλέσει το Δήμαρχο Σητείας γιατί αγωνίζεται να αποτρέψει τις καταστροφικές για τον τόπο αποφάσεις της Κυβέρνησης της Ν.Δ., αντί να ζητήσει συγνώμη εκ μέρους της Κυβέρνησης από το Λασιθιώτικο Λαό και ιδιαίτερα το Σητειακό λαό για τις απαράδεκτες αποφάσεις που πλήττουν καίρια την οικονομία του τόπου και υποβαθμίζουν κεκτημένες δομές (Σχολή Αστυφυλάκων, 2ο τμ.Τ.Ε.Ι, Νοσοκομεία, ακτοπλοΐκές συνδέσεις, καθυστερήσεις έργων κ.λ.π. κ.λ.π.).\nΕπόμενο Άρθρο Εκδήλωση κατά των ναρκωτικών


Η Φωνή των Αμνών: 1 Μαϊ 2015\nΓΙΑΝΝΗΣ ΡΙΤΣΟΣ -΄Εκατόν έξι χρόνια (106 ) χρόνια σήμερα από τη γέννηση του ποιητή των προλετάριων και της ρωμιοσύνης ..\nΘα 'ναι για πάντα μέσα σ' όλο τον κόσμο\n΄Εκατόν έξι χρόνια (106 ) χρόνια σήμερα από τη γέννηση του ποιητή της\nεπαναστατικής εξύψωσης του λαού .\nTην Πρωτομαγιά του 1909 γεννήθηκε.\nΗμέρα, σύμβολο των μακρόχρονων αγώνων\nκαι των απροσμέτρητων θυσιών των ταπεινών\nΤων προλετάριων όλης της Γης.\nΟ Γιάννης Ρίτσος χαιρόταν που γεννήθηκε την ημέρα της παγκόσμιας εργατιάς και αξιώθηκε να πορευτεί μαζί της.\nΝα υμνήσει τους αγώνες.\nΝα θρηνήσει τους θυσιασμένους ήρωές της.\nΟ «απαρηγόρητος παρηγορητής του κόσμου»,\nο ποιητής της ζωής και του ανθρώπου\nπου ανασαίνει από το σύμπαν και θεώνει τη δύναμη του ανθρώπου,\nο ταγμένος κομμουνιστής αγωνιστής,\nο αταλάντευτος ιδεολόγος, ο Γιάννης Ρίτσος είναι εδώ,\nμαζί μας, δίπλα μας κι αυτή την Πρωτομαγιά, για να μας θυμίζει πως «μέσα στη φούχτα της αγάπης/ χωράει το σύμπαν».\nΕίναι δίπλα μας κι ας «λείπει» γιατί με τόλμη και πίστη, με υπερηφάνεια και σθένος διήνυσε τον αιώνα μας παρηγορητικά και δοξαστικά, μιλώντας σε όσους ακούν και σε όσους δεν φοβούνται να ακούσουν.\nΘα είναι για πάντα μέσα σ' όλα εκείνα που γι' αυτά έχει λείψει, θα είναι για πάντα μέσα σ' όλο τον κόσμο, τον οποίο τόσο αγάπησε και άλλο τόσο ο κόσμος τον αγάπησε.\nΘα είναι για πάντα δίπλα μας γιατί με το έργο του απευθύνεται στην ψυχή του λαού και γι' αυτό θα χτυπάει πάντα στην καρδιά της Ρωμιοσύνης.\nΜέρα Μαγιού έγραψε και το υπέρτατου, μοναδικού, αθάνατου κάλλους ποίημά του «Επιτάφιος».\n΄Εργο πανανθρώπινο, διαχρονικό και επίκαιρο, όσο έστω και ένας εργάτης, οποτεδήποτε και οπουδήποτε στην οικουμένη, θα θυσιάζεται από τους εκμεταλλευτές του. ΄Εργο, κορυφαίος «διάδοχος» της αρχαίας τραγωδίας και της μακραίωνης δημοτικής μας ποίησης, θα συναρπάζει με την αλήθεια, το λυρισμό, τη μουσικότητά του, κάθε άνθρωπο, κάθε εποχής.\nΟ «Επιτάφιος» του Ρίτσου πέρασε «μέσα στις φλέβες»\nτων παλαιότερων γενιών.\n΄Εγινε «κειμήλιο» δικό τους και κληρονομιά της σημερινής και των επερχόμενων γενεών, ώστε να τους «μεταγγίζει» με το μήνυμα και το κάλλος του την «Ανάγκη».\nΤην Ανάγκη καταπολέμησης του κακού που επιβάλλει το «παγκοσμιοποιημένο» κεφάλαιο για όλους τους επί Γης εργαζόμενους.\nΠρωτομαγιά του '36, οι απεργιακοί αγώνες πολλών εργατικών κλάδων στη Θεσσαλονίκη, που ξεκίνησαν το Μάρτη, κλιμακώνονται την Πρωτομαγιά, με πανεργατική απεργία διαρκείας και παλλαϊκά συλλαλητήρια του λαού της Θεσσαλονίκης, τα οποία συνεχίζονται και τις επόμενες μέρες. Θορυβημένοι από τον παλλαϊκό ξεσηκωμό οι εκμεταλλευτές των εργατών και η κυβέρνηση διατάσσουν τη Χωροφυλακή να στήσει, στις 8 του Μάη, πολυβολεία σ' όλη την πόλη.\nΣτις 9 του Μάη η Χωροφυλακή χτυπάει στο ψαχνό τους απεργούς.\nΟ πρώτος νεκρός ήταν ο κομμουνιστής αυτοκινητιστής Τάσος Τούσης.\nΟι σύντροφοί του ξηλώνουν μια πόρτα και τοποθετούν πάνω της τη σορό του νεκρού.\nΗ μάνα του Τάσου Τούση, που ήταν στη διαδήλωση, για να προφυλάξει την, επίσης, απεργό κόρη της, βλέπει το νεκρό γιο της, τρέχει, γονατίζει και οδύρεται πάνω από τη σορό του.\nΚάποιος περνά και φωτογραφίζει τη συνταρακτική εικόνα.\nΣτις 10 του Μάη η φωτογραφία αυτή δημοσιεύεται στον «Ριζοσπάστη».\nΤην ίδια μέρα, ο Γιάννης Ρίτσος βλέπει στο «Ρ» τη φωτογραφία και συγκλονίζεται.\nΗ καρδιά του φλέγεται και τα φυματικά πνευμόνια του αιμορραγούν, αλλά η πένα του άγρυπνη ένα μερόνυχτο, σταλάζει στο χαρτί, λέξη τη λέξη, με δεκατέσσερα ποιήματα, το θρήνο της μάνας του δολοφονημένου εργάτη.\nΣτις 11 Μάη ο ποιητής -συνεργάτης του «Ρ» από το 1932- στέλνει με τον σύντροφό του Ευθύφρονα Ηλιάδη, τρία από τα δεκατέσσερα θρηνικά ποιήματά του. Στις 12 Μάη ο «Ρ» δημοσιεύει τα τρία ποιήματα, με γενικό τίτλο «Μοιρολόι».\nΤα τρία δημοσιευμένα ποιήματα και η συνέχιση της αιματοχυσίας των εργατών στη Θεσσαλονίκη συνταράσσουν τους αναγνώστες του «Ρ».\nΣτο μεταξύ, ο Ρίτσος στέλνει στο «Ρ» και τα άλλα έντεκα ποιήματά του.\nΛίγες μέρες αργότερα, ο «Ρ» ανακοινώνει ότι στις 29 Μάη στο περιοδικό της ΟΚΝΕ, «Νεολαία», θα δημοσιευτεί ένα ακόμη ποίημα από το «Μοιρολόι»,\nενώ στις 23 και 25 Μάη αναγγέλλει ότι «σε λίγες μέρες» από τις εκδόσεις του «Ρ» θα κυκλοφορήσει βιβλίο με τα δεκατέσσερα ποιήματα του Ρίτσου, με τίτλο «Επιτάφιος».\nΣτις 8/6/1936, μαζί με άλλες εκδόσεις του «Ρ», κυκλοφορεί σε 10.000 αντίτυπα και ο «Επιτάφιος» - (Τραγούδια για το μακελειό της Θεσσαλονίκης).\nΤο εξώφυλλο του βιβλίου εικονογραφήθηκε με ξυλογραφία του χαράκτη Λυδάκη.\nΣε ελάχιστο διάστημα από το «Λαϊκό Βιβλιοπωλείο» πουλήθηκαν 9.750 αντίτυπα του «Επιταφίου».\nΛόγω της μεγάλης ζήτησης, ο «Ρ» ετοίμαζε και δεύτερη έκδοση του βιβλίου.\nΔεν πρόλαβε, όμως.\nΤα όργανα της μεταξικής δικτατορίας, κατέσπευσαν και άρπαξαν από το «Λαϊκό Βιβλιοπωλείο» τα 250 απούλητα αντίτυπα.\nΤα απούλητα αντίτυπα και όσα αντίτυπα εντοπίστηκαν σε σπίτια διωκόμενων κομμουνιστών, μαζί με άλλα βιβλία που απαγόρευσε η μεταξική δικτατορία, κάηκαν από τα όργανά της μπροστά στους Στύλους του Ολυμπίου Διός.\nΟύτε όμως η πυρά, ούτε οι μακρόχρονες, απάνθρωπες διώξεις των κομμουνιστών, των αγωνιστών της ελληνικής εργατιάς από ντόπιους και ξένους φασίστες - κατακτητές και «συμμάχους» - μπόρεσαν να εξαφανίσουν αυτόν τον αριστουργηματικό θρήνο και αίνο μαζί για τους αγώνες και τις θυσίες της εργατιάς.\nΟπως τραγουδά και ο ποιητής διά στόματος της μάνας του Τάσου Τούση:\n«Γλυκέ μου εσύ δε χάθηκες,\nΜε το έργο του, ο Γιάννης Ρίτσος προσέδωσε ποιητικότητα στην καθημερινότητά μας και ανέδειξε σε\n«ήρωα» το λόγο που εμπνέει και εμπνέεται από τους ήρωες.\nΟ βάρδος των λαϊκών αγώνων, στα ποιήματά του κατέγραψε σαν χρονικό, τις ηρωικές στιγμές, που με τη μουσική του Μίκη Θεοδωράκη μετουσιώθηκαν σε εγερτήρια άσματα, σε ύμνους ηρώων και ελεγεία.\nΚαι να, αδερφέ μου που μάθαμε να κουβεντιάζουμε ήσυχα, ήσυχα κι απλά.\nΘα βρούμε αυτά τα λόγια που παίρνουνε το ίδιο βάρος σ' όλες τις καρδιές, σ' όλα τα χείλη, έτσι να λέμε πια τα σύκα-σύκα και τη σκάφη-σκάφη.\nΗ ποίηση για τον Ρίτσο ήταν «απέραντη σαν τη ζωή, ένα διαρκές γίγνεσθαι.\nΣτο χώρο της δεν υπάρχουν όρια, δεν υπάρχουν απαγορεύσεις.\nΣε μια ομιλία του ο Ελιάρ είχε πει ότι, ενώ παλιότερα πίστευε πως υπάρχουν λέξεις απαγορευμένες για την ποίηση, αργότερα πείστηκε πως δεν ίσχυε κάτι τέτοιο.\nΜέσα και πάνω στις λέξεις του ποιητή αποτυπώνονται πολιτιστικές μνήμες αιώνων, αποθησαυρίζεται η παγκόσμια ιστορία.\nΓράφοντας ποίηση κάνει, χωρίς να το ξέρει, μια μάχη, σώμα με σώμα, με το θάνατο.\nΚι όταν λέμε θάνατο δεν εννοούμε μόνο το φυσικό, αλλά και όλες τις μορφές κοινωνικού θανάτου.\nΗ καταπίεση, η σκλαβιά, οι επιθυμίες που δεν εκπληρώνονται,\nόλα αυτά είναι μια καθημερινή εκτέλεση, ένας θάνατος.\nΚι όσο θα υπάρχει ο θάνατος, θα υπάρχει και η αντίσταση στο θάνατο.\nΜια αναμέτρηση μ' αυτήν τη μορφή του θανάτου είναι η πολιτική ποίηση\n(ή τουλάχιστον η δική μου πολιτική ποίηση)\nμια μάχη για να φτάσουμε στο "αταξικό γαλάζιο"»(Γιάννης Ρίτσος, συνέντευξη στο περιοδικό\n«Η λέξη», τεύχος 182).\nΜε αυτούς τους λίγους στίχους ο μεγάλος μας ποιητής, αγωνιστής, σύντροφος, συνόψισε κάτι που δεν διατύπωσε απλά στα ποιήματά του, αλλά έπραξε σε όλη του τη ζωή.\nΗ τέχνη του Γιάννη Ρίτσου αποτελεί χαρακτηριστικό παράδειγμα τέχνης που εμπνέεται από τα υψηλότερα ιδανικά, εκείνα της πάλης για μια κοινωνία απαλλαγμένη από την εκμετάλλευση ανθρώπου από άνθρωπο, για το σοσιαλισμό - κομμουνισμό.\nΣτους στίχους του χάραξε το καινούριο που γεννιέται στην κοινωνική εξέλιξη, αποτύπωσε την αισιοδοξία που πηγάζει από τη βαθιά γνώση των νομοτελειών της κοινωνίας και της ιστορίας.\nΗ ιδεολογική και κομματικά προσανατολισμένη ποίηση του Γιάννη Ρίτσου ενόχλησε τόσο που δεν «παραμέρισαν», όπως προέτρεψε ο Παλαμάς, για να «περάσει ο ποιητής».\nΟ Γιάννης Ρίτσος, όμως, «πέρασε» παρεμποδιζόμενος.\nΚαι «πέρασε», εκεί κυρίως που απευθυνόταν, στην ψυχή του λαού:\n«Ο κόσμος, σου λέω, είναι όμορφος / Ο,τι κι αν πεις, ό,τι κι αν κάνεις / όμορφος / Το μέλλον είναι σίγουρο / αδελφέ μου./ Ο,τι κι αν γίνει - σίγουρο./ Δεν υπάρχουν πια αποσιωπητικά / στη φωνή ή στη σιωπή μας. / Ομορφος. Μπορείς να κάνεις πίσω / τους τροχούς του ήλιου;».\nΗ ριζοσπαστική διαμαρτυρία του αταλάντευτου κομμουνιστή, του διεθνιστή ποιητή της Ρωμιοσύνης και της παγκόσμιας ειρήνης, τον καταξίωσε παντοτινό ποιητή της επαναστατικής εξύψωσης του ανθρώπου.\nΟ Γιάννης Ρίτσος, συντάχθηκε με το κομμουνιστικό κίνημα στην εξαιρετικά δύσκολη δεκαετία του '30, αφού πριν, στα σανατόρια απ' τα οποία πέρασε, σπούδασε τις μαρξιστικές ιδέες και συμπορεύτηκε με τους επαναστατημένους της εποχής.\nΕξεγειρόταν σε όλη του τη ζωή κατά της αδικίας, με το γόνιμο τρόπο του ανυπότακτου.\nΗταν εναντίον της εξουσίας, όσο κι αν του στοίχισε αυτό.\nΠιστός στην κομμουνιστική ιδεολογία του και ασυμβίβαστος,\nαρνούνταν ό,τι καταστρέφει και υποβαθμίζει τη ζωή\nκαι υπηρετούσε ό,τι την έκανε να αξίζει.\n«Με επηρέασαν τα πάντα. (...)\nΓιατί, όπως κάθε καλλιτέχνης, έτσι κι εγώ, είχα μια τεράστια αδηφαγία.\nΟ ποιητής είναι ένας τρομερός δέκτης, τρομερά ευαίσθητος, που απορροφά δυνάμεις από παντού και το θεωρεί κάτι πολύ δικό του...\nΕγώ, άξαφνα, χρωστώ ευγνωμοσύνη σε όλους εσάς, χρωστώ ευγνωμοσύνη κάποτε ακόμα και στους αντιπάλους μου, στους εχθρούς μου, που με το να με εξορίσουν, με το να με φυλακίσουν, έζησα πάρα πολλά πράγματα, που δεν μπορούσα να διανοηθώ, που δεν μπορούσε να συλλάβει η φαντασία μου.»\n(Από την κουβέντα με δημοσιογράφους του «Ριζοσπάστη» προς τιμήν του 12ου Συνεδρίου του ΚΚΕ).\nΗ διεθνής ακτινοβολία του Γ. Ρίτσου είναι μεγάλη.\nΟ Ρίτσος αποτελεί -μαζί με τον Καβάφη, τον Σεφέρη και τον Ελύτη- έναν από τους πιο πολυμεταφρασμένους Ελληνες ποιητές.\n΄Εργα του έχουν μεταφραστεί σε πάνω από 20 γλώσσες.\n΄Εχει ακόμα αποσπάσει δεκάδες διεθνή βραβεία με κορυφαίο το βραβείο Λένιν (1977).\nΕνδεικτική της μεγάλης διεθνούς ακτινοβολίας του είναι η στάση που κράτησαν απέναντί του μεγάλοι καλλιτέχνες αγωνιστές της εποχής.\nΟταν μετά τον εμφύλιο ο Ρίτσος βρισκόταν εξόριστος και κινδύνευε η υγεία του κινητοποιήθηκαν ο Νερούδα, ο Αραγκόν, ο Πικάσο προκειμένου να σωθεί ο ποιητής.\nΟι ίδιοι γίγαντες της παγκόσμιας ποίησης λένε για τον Ρίτσο:\n«...Πάνε πάνω από είκοσι χρόνια, ωστόσο, που μου φέραν στίχους μεταφρασμένους απ' τα ελληνικά, ενός ποιητή που γι' αυτόν δεν ήξερα τίποτα, να διορθώσω τα γαλλικά τους», λέει ο Αραγκόν...\n«Αξαφνα ένιωσα ένα σφίξιμο στο λαρύγγι...\nΣτην αρχή δεν το ήξερα πως ήταν ο πιο μεγάλος απ' τους ζώντες ποιητές της εποχής αυτής που είναι η δική μας.\nΟρκίζομαι πως δεν το ήξερα.\nΤο έμαθα σταδιακά, από το ένα ποίημα στο άλλο».\nΑργότερα, όταν στα 1972 ο Νερούδα παίρνει το βραβείο Νόμπελ,\n«Υπάρχει ένας άλλος ποιητής,\nπου αξίζει πολύ περισσότερο από μένα αυτήν την τιμή,\nο Γιάννης Ρίτσος»...\nΗ μεγαλύτερη τιμή όμως για τον ποιητή ήταν η αγάπη των λαών όλου του κόσμου.\nΗ αγάπη όσων αγωνίζονται για την ειρήνη και το δίκιο των φτωχών, για το σοσιαλισμό.\nΑμετανόητα άνθρωπος και αθεράπευτα θνητός, με τόλμη και πίστη, με υπερηφάνεια και σθένος διήνυσε τον αιώνα μας παρηγορητικά και δοξαστικά, μιλώντας σε όσους ακούν και σε όσους δε φοβούνται να ακούσουν.\nΤην Τρίτη, ανήμερα Πρωτομαγιάς συμπληρώνονται\n98(σήμερα 106) χρόνια από τη γέννησή του.\nΚαι θα γιορτάσουμε μαζί τα γενέθλιά του.\nΓιατί έρχεται σήμερα, με δύο ανέκδοτα ποιήματα,\nνα μας συγκινήσει και να μας εκπλήξει με το μέγεθος,\nποσοτικό και ποιοτικό, του έργου του,\nπου άφησε για να μας ζεσταίνει ακόμη κι όταν θα έχει φύγει.\nΤα ποιήματα αυτά είναι από τη συλλογή με τίτλο\n«΄Εφυγαν» που γράφτηκε το 1979 - 1980\nκαι θα συμπεριληφθεί στον τόμο ποιημάτων του\nπου θα κυκλοφορήσει προσεχώς από τις εκδόσεις «Κέδρος».\nΘησαυρός μνήμης και αισιοδοξίας\nΗ ποίηση του Ρίτσου μνημειώνει με τον πιο\nσφαιρικό και ανάγλυφο τρόπο τη νεοελληνική πραγματικότητα.\nΕίναι διαχρονική και κρύβει θησαυρούς που πρέπει να τους ανακαλύψουμε.\nΗ μεγάλη δημοτικότητα του Ρίτσου δεν ήταν άσχετη με την ιδεολογική του τοποθέτηση, όπως δεν ήταν άσχετη και η «γκετοποίησή» του στην ψυχροπολεμική περίοδο και όχι μόνον.\nΑπό εκεί και πέρα όμως, ίσως θα έπρεπε να αναρωτηθούμε ποιοι, πώς και γιατί θέλησαν να αφήσουν στο σκοτάδι αυτό το βάθος του έργου.\nΔεν έλειψαν, βέβαια, οι παθιασμένοι πιστοί του, δεν έλειψαν οι στοχαστικές μελέτες όσο ζούσε ο ποιητής.\n΄Ενας από τους πολλούς πιστούς του έργου του Γιάννη Ρίτσου είναι και ο Θάνος Μικρούτσικος, ο οποίος πριν λίγα χρόνια επιμελήθηκε και κυκλοφόρησε ένα συγκλονιστικό ηχητικό ντοκουμέντο, από το οποίο αναβλύζει η ομορφιά της ποίησης του Γ. Ρίτσου, το ήθος του και η αγάπη του στον άνθρωπο.\nΠρόκειται για το CD με τίτλο «Γιάννης Ρίτσος. Του απείρου εραστής».\nΟ Θάνος Μικρούτσικος δηλώνει λάτρης «της ποίησης, της στάσης και του ήθους» του ποιητή.\n«Θαυμάζω απεριόριστα τον Γιάννη Ρίτσο και για το έργο του και για τη ζωή του», λέει.\n«Τον θεωρώ υπόδειγμα καλλιτέχνη όχι μόνο στον ελληνικό χώρο, αλλά και στο παγκόσμιο γίγνεσθαι. Και με έχει ταράξει το γεγονός ότι ο μέγιστος αυτός ποιητής, που μαζί με τον Καβάφη - κατά την ταπεινή μου άποψη - είναι οι δυο μεγαλύτεροι ΄Ελληνες ποιητές του 20ού αιώνα, ήταν κυριολεκτικά θαμμένος επί 27 χρόνια από το σύστημα που κατέτασσε τις αξίες στην Ελλάδα.\nΕίναι πρωτογενής φυσιογνωμία και λίγες πρωτογενείς φυσιογνωμίες μπορούμε να βρούμε παγκοσμίως, στην ποίηση στον 20ό αιώνα.\nΕγώ, για λόγους συναισθηματικούς, ξεκίνησα με τις "Πέτρες, Επαναλήψεις, Κιγκλίδωμα" μια εκπληκτική συλλογή που τα ποιήματά της τα είχα μάθει επί χούντας. Μπορεί να είναι γνωστή περισσότερο η "Καντάτα για τη Μακρόνησο", όμως έχω δουλέψει πάνω σε πολλά έργα του Γ. Ρίτσου. Είχα την τύχη, από την πρώτη σχεδόν στιγμή, να δημιουργήσω μια σπουδαία και σοβαρή σχέση μαζί του.\nΕπί της ουσίας, με καθοδήγησε.\nΜε βοήθησε εκείνη την εποχή να επιλύσω προβλήματα που φαινόνταν άλυτα για ένα νέο καλλιτέχνη, που από τη μια ήταν βαθύτατα αριστερός και από την άλλη βαθύτατα πρωτοποριακός.\nΟ Ρίτσος μού έδειξε το δρόμο.\nΤον θεωρώ δάσκαλό μου».\n...για να σμίξουμε τον κόσμο\nΟ Χρήστος Λεοντής, μετά από δέκα περίπου χρόνια\nγνωριμίας και θαυμασμού του έργου του Γιάννη Ρίτσου,\nένιωσε την ανάγκη, ένιωσε έτοιμος να μελοποιήσει ποίησή του.\n«Ηρθε η ώρα» -θυμάται - «με τα γεγονότα της Νομικής Σχολής το 1973,\nόπου ήμουν έτοιμος και οργισμένος.\nΣτράφηκα αμέσως στον Ρίτσο και το "Καπνισμένο τσουκάλι".\nΗΤΑΝ μακρύς ο δρόμος ως εδώ.\nΠολύ μακρύς, αδελφέ μου.\nλέγοντας «πέρασε η ώρα»\nστους τοίχους των φυλακών σε κάτι παιδιάστικα σχέδια των μελλοθανάτων\n— μια καρδιά, ένα τόξο, ένα καράβι πού σκιζε σίγουρα το χρόνο,\nσε κάποιους στίχους που έμειναν στη μέση για να τους τελειώσουμε σε κάποιους στίχους που τελειώσαν για να μην τελειώσουμε.\nΤον κρατάςόπως κρατάς το χέρι του φίλου σου\nκαι μετράς το σφυγμό του 7πάνου σε τούτο το σημάδι\nΣίγουρο χέρι.Κανονικός σφυγμός.\nΔΙΠΛΑ σου αυτός ο ανάπηρος πριν κοιμηθεί\nβγάζει το πό-δι του τ' αφήνει στη γωνιά\nένα κούφιο ξύλινο πόδι πρέπει να το γεμίσεις\nόπως γεμίζεις τη γλάστρα με χώμα\nΤόχουμε απόφαση, μια μέρα όλοι οι άνθρωποι νάχουνε δυο πόδια\nένα χαρούμενο γεφύρι από μάτια σε μάτια από καρδιά σε καρδιά.\nΓι' αυτό όπου καθήσεις ανάμεσα στα τσουβάλια του καταστρώματος\nφεύγοντας για την εξορία πίσω απ' τα σίδερα\nτου τμήματος μεταγωγών κοντά στο θάνατο\nπου δε λέει «αύριο»ανάμεσα σε χιλιάδες δεκανίκια\nαπό πικρά σακατεμένα χρό-νια,\nόπως κάθεται ένας δίκαιος άνθρωπος αντίκρυ στους ανθρώ-πους.\n8/ΑΥΤΑ τα κόκκινα σημάδια στους τοίχους μπορεί νάναι κι από αίμα\nΚάθε δείλι τα πράγματα κοκκινίζουν πριν σβήσουνκι ο θάνατος είναι πιο κοντά.\nΈξω απ' τα κάγκελα είναι οι φωνές των παιδιών και το σφύριγμα του τραίνου.\nόπως ένα φανάρι που ψάχνει το δάσος\n— βρίσκουμε τη φλέβα πού φτάνει στην καρδιά της άνοιξης.\nΧΑΜΟΓΕΛΑΜΕ κατά μέσα.\nΑυτό το χαμόγελο το κρύ-βουμε τώρα.\nΠαράνομο χαμόγελο ...........\nΈΝΑ τσουκάλι λοιπόν.\nβράζοντας πάνω στου ήλιου τη φωτιά\nΚΟΝΤΟΠΟΥΛΙ ΛΗΜΝΟΥ, Δεκέμβριος 1948 - Φεβρουάριος 1949 Μουσική: Χρήστος ΛεοντήςΠρώτη εκτέλεση: Νίκος Ξυλούρης\nΑφού έγραψα μερικά τραγούδια σε μια μαγνητοταινία,\nπήγα να τον συναντήσω για να τα ακούσει.\nΦαίνεται του άρεσε, γιατί μια μέρα όπως ακούγαμε ξένους ραδιοφωνικούς σταθμούς τα άκουσα να παίζονται, πριν ακόμη εκδοθούν, όπου μάλιστα τραγουδούσα εγώ.\nΣτην περίοδο αυτή, λοιπόν, είχα συχνή επαφή και συζητούσαμε για όλα τα ζητήματα.\nΓια μουσική, για τον Μπαχ, το ρόλο του τραγουδιού, για τον κοινωνικό ρόλο όλων των Τεχνών.\nΕίχα εντυπωσιαστεί που έγραφε κάθε μέρα.\nΤον ρώτησα κάποια μέρα.\nΓράφετε κάθε μέρα; Βεβαίως, μου είπε.\nΡωτάς τον υπάλληλο της τράπεζας αν θέλει να μην πάει μια μέρα στη δουλειά του.\nΕτσι κι εγώ γράφω κάθε μέρα.\nΗ παρότρυνσή του ήταν δουλειά, δουλειά, δουλειά.\nΚάτι το οποίο με επηρέασε βαθύτατα, γιατί μου έγινε πεποίθηση ότι το ταλέντο δεν είναι αρκετό αν δε συνοδεύεται από σκληρή δουλειά.\nΤο άλλο στοιχείο που έμαθα από τον Ρίτσο είναι ο κοινωνικός ρόλος της Τέχνης.\nΓιατί χρειάζεται η Τέχνη;\nΓια να κάνουμε φιγούρα, για να ξεχωρίζουμε από τους άλλους; Οχι.\nΕίναι μια ανάγκη εσωτερική, ένας κώδικας επικοινωνίας.\nΗ Τέχνη μπορεί να κάνει τον άνθρωπο να ονειρευτεί, να σκεφτεί, ακόμη και να δράσει, επηρεασμένος από όλα αυτά τα μηνύματα που μπαίνουν μέσα στην ψυχή του.\nΟ Ρίτσος είναι από τις προσωπικότητες εκείνες που το πέρασμά τους μπολιάζει τον κοινωνικό χώρο σε παγκόσμιο επίπεδο.\nΑν έχουν την τύχη να μεταφραστούν, όπως είχε ο Ρίτσος».\nΟ Γιάννης Ρίτσος, όμως, δεν υπήρξε μόνο μεγάλος ποιητής της «Ρωμιοσύνης» και της «Σονάτας του σεληνόφωτος», αλλά και θεατρικός συγγραφέας.\nΟ Γιάννης Ρίτσος άρχισε να γράφει θεατρικά έργα από πολύ νωρίς.\nΚατά τη διάρκεια της Κατοχής, παρουσιάστηκε από το Θέατρο του Βουνού στην Κοζάνη, το μονόπρακτό του\n«Η Αθήνα στ' άρματα».\nΤο έργο αυτό το έγραψε ξανά ως τρίπρακτο με τον τίτλο «Μάνα», ενώ το 1958 του δίνει την οριστική μορφή με τίτλο «Πέρα από τον ίσκιο των κυπαρισσιών».\nΠριν μερικά χρόνια, ο Κώστας Νίτσος επιμελήθηκε μια έκδοση, η οποία περιλαμβάνει, σε τέσσερις τόμους, όλα τα αμιγώς θεατρικά έργα του ποιητή.\nΓιατί είναι γνωστό ότι το θεατρικό έργο του Γιάννη Ρίτσου είναι ενσωματωμένο μέσα από δραματικούς μονολόγους και σε ποιητικές του συλλογές, όπως στην «Ισμήνη», στην «Ελένη»,\nστον «Φιλοκτήτη» και σε χορικά του, όπως στις «Μαντατοφόρες».\nΤα αμιγώς θεατρικά του έργα είναι τα: «Μια γυναίκα πλάι στη θάλασσα», «Πέρα από τον ίσκιο των κυπαρισσιών»,\n«Τα ραβδιά των τυφλών» και «Ο λόφος με το σιντριβάνι».\nΤο θεατρικό έργο του Γιάννη Ρίτσου άρχισε να παίζεται εκτός Ελλάδος από τη δεκαετία του 1950, στη Ρουμανία, στη Γαλλία, στην Ιταλία, ενώ στη Ρωσία είναι από τους πιο πολυπαιγμένους θεατρικούς συγγραφείς μετά τους αρχαίους τραγικούς μας, ενώ από τα μέσα της δεκαετίας του 1970 άρχισε να παίζεται και στην Ελλάδα σε κρατικές σκηνές και σκηνές του Ελεύθερου Θεάτρου.\n«Η "Τέταρτη Διάσταση" - λέει ο Βασίλης Παπαβασιλείου - «είναι μια ξεχωριστή επικράτεια μέσα στο έργο του Γιάννη Ρίτσου.\nΣτους θεατρικούς αυτούς μονολόγους, ο ποιητής εκμεταλλεύεται το μέγεθος των αρχαίων ονομάτων για να μιλήσει για τη δύναμη των ανώνυμων ηρώων και των ανώνυμων πραγμάτων.\nΔηλαδή, να μιλήσει για τη διαχρονική ανθρώπινη κατάσταση.\nΕίναι νομίζω σημείο αιχμής της ποιητικής δημιουργίας του Ρίτσου.\nΕρχεται μετά τον Εμφύλιο, την ώρα που ο τόπος μας έχει βιώσει ως ιστορικό γεγονός την τραγωδία, έρχεται να μας μιλήσει εξ αφορμής των ηρώων, οι οποίοι έγιναν θύματα για την παντοτινή δύναμη και την ανάγκη του ανθρώπου για μόνιμη ομορφιά.\nΕίναι ένας ύμνος σ' αυτό το μικρό και αιώνιο και καθημερινό, στο χαρτί που κυλάει στο πεζοδρόμιο και δεν του δίνει κανείς σημασία, σε ένα τραγούδι που λέει μια γυναίκα, στον κρότο που κάνουν οι τροχοί της άμαξας, στον ήχο της μουσικής.\nΗ "Τέταρτη", όπως και όλος ο Ρίτσος, είναι μια υπόθεση ανοιχτή ακόμα, με την οποία έχουμε ανοιχτούς λογαριασμούς και θα έχουμε ανοιχτούς λογαριασμούς, γιατί ο ποιητής αυτός ήταν ένας από τους λίγους εκείνους, οι οποίοι αντιλήφθηκαν τη λειτουργία τους σαν ανταπόδοση του δώρου της ζωής προς τους ανθρώπους.\nΔε νομίζω ότι υπάρχει άλλη περίπτωση Ελληνα ποιητή, ποιητή γενικότερα, κι έχουμε μεγάλους ποιητές, που να καταφάσκει έτσι προς την αιωνιότητα και τη δύναμη των "μικρών" ανθρώπων, των "μικρών" πραγμάτων και γι' αυτό θα του είμαστε ες αεί ευγνώμονες».\n΄Ενα έργο τεράστιο, λοιπόν, που συμφωνούν οι περισσότεροι ότι πρέπει να ξαναδιαβαστεί και με το οποίο υπάρχουν ανοιχτοί λογαριασμοί.\n«Και δεν είναι μεγάλο απλώς σε έκταση» - λέει η ΄Ερη Ρίτσου.\n«Είναι και πολυποίκιλο.\nΕχει πολλά θέματα.\nΠέρα από το επικαιρικό κομμάτι που είναι αυτό που γνωρίζουμε καλύτερα, ή από τα γραπτά που λέμε εντός εισαγωγικών στρατευμένα, αν και όλη του η ποίηση είναι στρατευμένη, αλλά πέρα από τα ξεκάθαρα στρατευμένα, που, μέσα από τη μουσική του Θεοδωράκη, γίνανε γνωστά στον ευρύ κόσμο, υπάρχουν πάρα πολλά κομμάτια της ποίησής του που τώρα διαβάζονται ξανά και μελετιούνται.\nΠαρά το ότι ένα μεγάλο κομμάτι καταστράφηκε στα Δεκεμβριανά -- όταν φύγανε από την Αθήνα είχε αφήσει το αρχείο του στη φύλαξη κάποιου ανθρώπου, ο οποίος πάνω στον πανικό του τα έκαψε.\nΟσα θεωρούσε δευτερεύοντα τα άφησε στο υπόγειο του σπιτιού που έμενε.\nΟσα θεωρούσε σημαντικά τα έδωσε σε κείνον τον άνθρωπο.\nΑυτά που είχε στο υπόγειο τα βρήκε άθικτα.\nΤα σημαντικά, που δεν ήταν μόνο τα ποιήματά του, τα πεζά του, ήταν η αλληλογραφία του με τον Παλαμά, τον Σικελιανό, την Πολυδούρη, φωτογραφίες της οικογένειάς του.\nΗταν ένα μεγάλο σοκ που δεν το ξεπέρασε ποτέ.\nΕπίσης, στη διάρκεια της δικτατορίας, ο ίδιος κατέστρεψε έναν πολύ μεγάλο αριθμό ποιημάτων.\nΓιατί έχοντας πληροφορηθεί ότι έχει καρκίνο και ότι έχει έξι μήνες ζωής, κι επειδή ήταν τελειομανής και όλα του τα ποιήματα τα δούλευε δύο, τρεις και τέσσερις φορές και επειδή έβλεπε ότι δεν είχε το χρόνο να τα επεξεργαστεί, δεν ήθελε να αφήσει πίσω του τίποτε για το οποίο δεν ήταν απολύτως σίγουρος ότι είχε τη μορφή που ήθελε.\nΠέρα απ' όλα αυτά που καταστράφηκαν, υπάρχουν γύρω στις 8.000 σελίδες ποιήματα.\nΥπάρχει η δυνατότητα να διαβαστεί ξανά και ξανά και να επανεκτιμηθεί. Γιατί λόγω της πολιτικής του ένταξης, βρέθηκε στη μέση καταστάσεων ακραίων.\nΑπό τη μια κάποιοι διάλεγαν να αγνοήσουν όλο το έργο του και να σταθούν μόνο στα "επικαιρικά" ποιήματα, λέγοντας "σιγά, δεν έγινε και τίποτε".\nΑπό την άλλη, από την πλευρά μας, σταθήκαμε σ' αυτά γιατί οι συνθήκες ήταν τέτοιες που τα χρειαζόμασταν και αφέθηκε στην άκρη όλο το υπόλοιπο έργο του Ρίτσου το φιλοσοφικό, το υπαρξιακό.\nΚάποια στιγμή πιστεύω ότι θα αρχίσουν να μας απασχολούν».\nΧιλιάδες χιλιόμετρα περπάτησα/ χωρίς ψωμί, χωρίς νερό, πάνω σε πέτρες κι αγκάθια,/ για να σας φέρω ψωμί και νερό και τριαντάφυλλα.\nΤην ομορφιά/ ποτές μου δεν την πρόδωσα.\nΟλο το βιος μου το μοίρασα δίκαια./\nΜ' ένα κρινάκι του αγρού/\nΝα με θυμάστε» (ΓΙΑΝΝΗΣ ΡΙΤΣΟΣ)\nΑναρτήθηκε από Mariarosa mariarosalibra στις Παρασκευή, Μαΐου 01, 2015\nΠρωτομαγιά 1944: Η εκτέλεση στο σκοπευτήριο Καισαριανής 71 χρόνια από την εκτέλεση των πατριωτών από τους ναζί .\n΄Εβδομήντα ένα χρόνια συμπληρώνονται φέτος από την πιο αιματοβαμμένη Πρωτομαγιά που γνώρισε η Ελλάδα.\nΣτην κατεχόμενη Αθήνα, 200 κομμουνιστές αιχμάλωτοι, πρώην πολιτικοί κρατούμενοι, εκτελέστηκαν στην Καισαριανή από τους ναζί ως αντίποινα για το θάνατο ενός γερμανού στρατηγού και τριών συνοδών του αξιωματικών στους\nΜολάους της Λακωνίας, στις 27 Απριλίου του 1944.\nΣτην πλειοψηφία τους -περίπου170- ήταν πρώην κρατούμενοι επί δικτατορίας Μεταξά στην Ακροναυπλία που οι αρχές τους παρέδωσαν με πρωτόκολλο παράδσης στους Iταλούς κατακτητές μετά την πτώση του μετώπου.\nMετά την συνθηκολόγηση των Ιταλών, το Σεπτέμβριο του 1943,\nοι Γερμανοί τους μετέφεραν στο Xαϊδάρι.\n«Την 27ην Απριλίου 1944 κομμουνιστικαί συμμορίαι παρά τους Μολάους κατόπιν μιας εξ ενέδρας επιθέσεως εδολοφόνησαν ανάνδρως έναν Γερμανόν Στρατηγόν και τρεις συνοδούς του.\nΟ Ν.Μαριακάκης πριν την εκτέλεση:\nΑξέχαστο το «όχι» του Ναπολέοντα Σουκατζίδη στην προσφορά των ναζί να του χαρίσουν τη ζωή, επειδή γνώριζε πέντε γλώσσες και τους ήταν χρήσιμος ως διερμηνέας.\nΔεν είχε φέξει ακόμα, όταν εβούιξε τριγύρω: "Προσοχή, προσοχή! Όλοι οι άντρες κρυφτείτε!".\nΜέσα στο μισοσκόταδο δεν εξεχώριζες καλά. "Μπλόκος!" φώναζαν, "μπλόκος!\nΜας κυκλώσανε παντού!".\nΒγαίνανε οι γυναίκες, τις λόγχιζαν μπρος στο κατώφλι τους.\nΑποσπούσανε τα παιδιά από τους πατεράδες.\nΤους άντρες, τους εσέρνανε απ' τα πόδια κι απ' τα μαλλιά.\nΜέσα στο μισοσκόταδο ξεχώριζες ένα βογγητό, δεν έβλεπες το πρόσωπο.\nΞημερωθήκανε οι άντρες όλοι γονατιστοί.\nΏσπου έσκασε ο ήλιος, ήρθε τότε κι η μάσκα.\nΈνα πανί κατάμαυρο της σκέπαζε την κεφαλή, φαίνονταν μόνο μάτια, κι έδειχνε με το δάχτυλο. [...]\nΈδειχνε με το δάχτυλο η μάσκα και προχωρούσε.\nΣτήσανε πολυβόλα, και τους εγάζωσε η ριπή. Εσβάρνιζε το αίμα.\nTους άλλους που απομείνανε, τους βάλανε στη μέση, και μαζί με τον ήλιο που εβάδιζε στον ουρανό, τραβούσαν προς τη δύση.\nΔεν τους ξανάδε κανείς, επέρασαν πολλά σύνορα, εχάθηκαν στην Ευρώπη, μέσα στα στρατόπεδα.\nΤρέχανε πίσω οι μάνες, και κανά δυο που γλίτωσαν, τρέχανε να κρυφτούνε σε φούστες και σε πιθάρια,\nνα μην τους ξαναβρούν.\nΤώρα πια ο θάνατος περιφερόταν στους δρόμους με κίτρινη μάσκα, τον νιώθαν οι άνθρωποι πίσω από τα βήματά τους και δε γύριζαν να τον κοιτάξουν ο φόβος σήμαινε ενοχή.\nΕίχανε φτάσει οι εχτροί σ' αυτό το σημείο, να μη μπορούν να σταθούν παρά μόνο σκοτώνοντας.\nΤην πρωτομαγιά 1944 πήραν διακόσους από το στρατόπεδο του Χαϊδαριού και τους σκοτώσαν αράδα στο σκοπευτήριο της Καισαριανής.\nΦορτώσαν τα πτώματα, ζεστά σε καμιόνια και τα περάσαν μέσα από το συνοικισμό, τρέχαν ποτάμι τα αίματα όθε περνούσαν, κι ο κόσμος έκλεινε τα παράθυρα δε βαστούσε να βλέπει.\nΜερικοί σκοτωμένοι δεν είχαν καλά καλά ξεψυχήσει.\nΜουσική/Στίχοι: Θεοδωράκης Μίκης/Περγιάλης Νότης\nΠοιον, ε, να κλάψω πρώτον, ε\nΠοιον να τραγουδήσω πρώτον, ε\nστο μπλόκο στη Καισαριανή\nπρωί με τη δροσούλα\nΓιώργη με τη γλυκιά φωνή\nμε τις φαρδιές τις πλάτες\nκαι τάραξες την γειτονιά\nως πέρα στο Παγκράτι\nτα μάτια και την ομορφιά\nτους στίχους που μπογιάτιζες\nτι βρήκες και ζωγράφισες\nκαι κλαίνε στο Παγκράτι\nΠοιον, ε, να κλάψω πρώτον, ε...\nΓιάννη καλέ, Νίκο αδελφέ\nπ' άφησες έρημο τ' άλογο\nΕτικέτες Οι 200 της Καισαριανής, ΠΡΩΤΟΜΑΓΙΑ 1944, Το μπλόκο της Καισαριανής\nΓΙΑΝΝΗΣ ΡΙΤΣΟΣ -΄Εκατόν έξι χρόνια (106 ) χρόνια ...


ΖΏΝΤΑΣ ΜΕ ΧΡΌΝΙΟ ΠΌΝΟ ... 24 ΏΡΕΣ ΤΗΝ ΗΜΈΡΑ!\nΣε ηλικία 35 ετών, ένα οσφυϊκό διάστρεμμα ανάγκασε την Ginette Lacourse να εγκαταλείψει τη θέση της ως διοικητικός γραμματέας. Ο πόνος στην πλάτη, αντί να υποχωρεί, επιμένει και μετά απλώνεται στα πόδια της. «Έχω γνωρίσει αρκετούς ιατρούς. Μπορούσαν να δουν ότι οι μύες στα πόδια μου ήταν τόσο σκληροί όσο σκυροδέματος. Είχα πολλές δοκιμές, αλλά δεν εντοπίστηκε αλλοίωση. Κανένας γιατρός δεν μπορούσε να εξηγήσει γιατί ο πόνος μου επέμεινε », λέει.\nΑφήνοντας μόνοι τους, τα άτομα με χρόνιο πόνο επιδιώκουν να θεραπεύσουν μόνα τους. Στην πραγματικότητα, σύμφωνα με μια αμερικανική έρευνα για 805 άτομα με μέτριο έως σοβαρό χρόνιο πόνο, τα δύο τρίτα από αυτά έπαιρναν φάρμακα χωρίς συνταγή2. Το ποσοστό που χρησιμοποίησε συνταγογραφούμενα φάρμακα, όπως αντιφλεγμονώδη φάρμακα, οπιοειδή ή αντικαταθλιπτικά ήταν 29%, 16% και 9%, αντίστοιχα. Περισσότερα από τα μισά από αυτά τα άτομα είχαν πόνο για τουλάχιστον πέντε χρόνια.\nΧωρίς διάγνωση, δεν είναι δυνατή η θεραπεία. «Ένιωσα εντελώς άδεια», θυμάται. Μόνο επτά χρόνια αργότερα, όταν δεν μπορούσε πλέον να περπατήσει, διαγνώστηκε τελικά με ινομυαλγία, μια ασθένεια που προκαλεί μυϊκό πόνο σε πολλά μέρη του σώματος.\nΌπως και η Ginette Lacourse, πολλά άτομα με χρόνιο πόνο περιπλανιούνται στο σύστημα υγειονομικής περίθαλψης για μεγάλο χρονικό διάστημα προτού πάρουν διαγνωστικός, μετά ένα θεραπευτική αγωγή επαρκής.\nΤέτοιοι ασθενείς, η Δρ. Aline Boulanger1, αναισθησιολόγος, τους συναντά κάθε μέρα στις δύο κλινικές πόνου που τρέχει στο Μόντρεαλ. Είναι σαφές ότι οι γιατροί πρωτοβάθμιας περίθαλψης δεν είναι εξοπλισμένοι για να αντιμετωπίσουν αυτό το είδος προβλήματος, λέει. «Η κύρια εξήγηση είναι ότι λίγοι γιατροί έχουν καλή εκπαίδευση στον πόνο. Ως αποτέλεσμα, δυστυχώς η κατανόησή τους για αυτό παραμένει περιορισμένη », εξηγεί ο Δρ Boulanger.\nΣτην πραγματικότητα, στις ιατρικές σχολές του Κεμπέκ, οι μαθητές δύσκολα λαμβάνουν πέντε έως δέκα ώρες εκπαίδευσης για τον πόνο. Γιατί; "Είναι πρόσφατο ότι οι ασθενείς απαιτούν την ανακούφιση του πόνου τους", λέει ο Δρ Boulanger. Για μεγάλο χρονικό διάστημα, οι άνθρωποι προτιμούσαν να υπομείνουν τον πόνο τους παρά να μιλήσουν με το γιατρό τους.\nΤι είναι μια κλινική πόνου;\nΑυτή η κλινική, συνήθως συνδεδεμένη με νοσοκομείο, προσφέρει τις υπηρεσίες μιας διεπιστημονικής ομάδας που ειδικεύεται στη θεραπεία του χρόνιου πόνου. Υπάρχουν δώδεκα από αυτά στο Κεμπέκ. Η διεπιστημονική ομάδα αποτελείται συνήθως από γιατρό (συνήθως ιατρό ή αναισθησιολόγο), ψυχολόγο, φυσιοθεραπευτή, εργοθεραπευτή, νοσοκόμα και μερικές φορές κοινωνικό λειτουργό.\nΗ έλλειψη πόρων είναι ένα πραγματικό πρόβλημα. Στο Κεμπέκ, όταν ένας οικογενειακός γιατρός δεν μπορεί να θεραπεύσει ένα άτομο με χρόνιο πόνο, μπορεί να τον παραπέμψει σε μια κλινική πόνου.\nΩστόσο, αυτές οι κλινικές δεν μπορούν να ικανοποιήσουν τη ζήτηση: η αναμονή συχνά επεκτείνεται σε δύο χρόνια, αν όχι περισσότερο. Το 2005, μια μελέτη έδειξε ότι μεταξύ των 4.500 Quebecers που περιμένουν μια αρχική αξιολόγηση σε μια κλινική που ειδικεύεται στη θεραπεία του πόνου, τα δύο τρίτα περίμεναν περισσότερο από εννέα μήνες3.\nΑυτός ο χρόνος αναμονής βλάπτει σοβαρά την υγεία των ασθενών. Με τον καιρό, ο πόνος μπορεί πράγματι να επιδεινωθεί, προκαλώντας περισσότερη αναπηρία και προβλήματα ψυχικής υγείας όπως η κατάθλιψη. Οι ενώσεις ασθενών, όπως η Quebec Chronic Pain Association, συνεργάζονται στενά με την ιατρική κοινότητα για να κάνουν αυτές τις υπηρεσίες πιο προσβάσιμες.\nΕκτός από την υπομονή, τα άτομα με χρόνιο πόνο βιώνουν συχνά μια άλλη δοκιμασία: τη δυσπιστία των γιατρών τους. Μερικοί από αυτούς φτάνουν ακόμη και στο να αρνούνται τα δεινά των ασθενών τους. Αυτή η στάση αφήνει τους ασθενείς σε αβεβαιότητα, η οποία συχνά έχει ως αποτέλεσμα να επιδεινώσει τον πόνο τους.\nΑυτό βίωσε μερικές φορές η Louise O'Donnell-Jasmin. «Οι γιατροί θα μου έλεγαν ότι ήμουν τρελός όταν τους είπα πόσο πονόμουν», θυμάται. Ένα ιατρικό σφάλμα κατά τη διάρκεια της οδοντικής χειρουργικής σε ηλικία 43 ετών προκάλεσε σοβαρό νευροπαθητικό πόνο στο πρόσωπο και μυϊκούς σπασμούς στο λαιμό της. Απλές πινελιές του δέρματος τον προκάλεσαν έντονο πόνο. Ωστόσο, λίγους μήνες μετά την μοιραία παρέμβαση, οι ιατρικές εξετάσεις δεν έδειξαν πια βλάβες.\nΗ άποψη ενός εμπειρογνώμονα\nψυχολόγος και υπνοθεραπευτής\nΜπορεί ο πόνος να έχει ψυχολογική προέλευση;\n«Ο πόνος έχει δύο συστατικά: τον σωματικό πόνο και τον πόνο. Όταν βλάπτουμε τον εαυτό μας, ολόκληρος ο οργανισμός κινητοποιείται. Παράγονται ανακουφιστικές ορμόνες. Έχουμε το αντανακλαστικό μασάζ και τα μάτια μας βλέπουν την πληγή. Είναι το «πόνο» που αντικατοπτρίζει τη φυσική αντίδραση του σώματος σε ένα περιστατικό.\nΩστόσο, αυτό το περιστατικό φέρνει πίσω μια ολόκληρη ιστορία ζωής που χαρακτηρίζεται από ψυχολογικά βάσανα που βίωσαν στο παρελθόν. Τα δεινά μας θα είναι μεγαλύτερα ή λιγότερο ανάλογα με τις συναισθηματικές μας ελλείψεις, τις εμπειρίες απόρριψης κ.λπ. Αυτή η ταλαιπωρία μπορεί επίσης να αυξηθεί εάν κατανοήσουμε τις οδυνηρές εμπειρίες. Ο φόβος του τοκετού είναι ένα εξαιρετικό παράδειγμα. Αυτό το ψυχολογικό μέρος μπορεί να διατηρήσει τον πόνο. Αυτό εξηγεί, τουλάχιστον εν μέρει, γιατί μερικοί άνθρωποι έχουν περισσότερο πόνο από άλλους. "\nΜια ζωή γεμάτη παγίδες\n«Ο πόνος εισέβαλε σε όλη μου τη ζωή», λέει η Louise O'Donnell-Jasmin. Με έκανε μίσος. Πριν, ήμουν διασκεδαστικό άτομο, σε καλή διάθεση ... Αλλά όταν δεν αντέχετε πια, πώς θέλετε να υπομείνετε τις απογοητεύσεις της καθημερινής ζωής; "\nΠριν βρει το σωστό φάρμακο, η Louise O'Donnell-Jasmin αντιμετώπισε μια βαθιά κατάθλιψη. Μητέρα τεσσάρων παιδιών, έπρεπε να εγκαταλείψει τη σταδιοδρομία της. «Εκτός από τον άντρα μου, το σπίτι μου, τα παιδιά μου, καμία από τις αναφορές μου δεν υπήρχε. Όλα τα μικρά πράγματα στη ζωή που με έφεραν ευχαρίστηση, τα έχασα. Τα παιδιά μου δεν τα πήγαιναν καλά στο σχολείο επειδή ήταν αναστατωμένα, ο σύζυγός μου αποθαρρύνθηκε… », θυμάται με συγκίνηση.\nο κατάθλιψη είναι συχνό σε άτομα με χρόνιο πόνο, ειδικά όταν η κατάσταση διαρκεί αρκετά χρόνια και προκαλεί αναπηρία. «Μελέτες αναφέρουν ότι το 30% έως 60% των ατόμων που πάσχουν από χρόνιο πόνο βιώνουν κατάθλιψη», αναφέρει η Δρ. Aline Boulanger, αναισθησιολόγος, που εργάζεται σε κλινικές πόνου.\nΜια μελέτη του Παγκόσμιου Οργανισμού Υγείας 25.916 ατόμων ηλικίας 18 έως 65 ετών διαπίστωσε ότι ο χρόνιος πόνος δημιουργεί τέσσερις φορές περισσότερο σε κίνδυνο κατάθλιψη ή άγχος 5.\nΌταν ο πόνος προκαλεί φοβερό σωματικό και ψυχολογικό πόνο, ο θάνατος μπορεί να θεωρηθεί ως η μόνη δυνατή απελευθέρωση. Στην πραγματικότητα, το 5% έως 14% των ατόμων με χρόνιο πόνο6 έχουν αυτοκτονικές σκέψεις.\nΗ Ginette Lacourse, που πάσχει από ινομυαλγία, σκέφτηκε για αυτοκτονία. «Δεν ήθελα πια αυτή τη ζωή, αυτή τη φυτική κατάσταση. Ο πόνος και η κόπωση του όχι μόνο τον έκαναν να χάσει τη δουλειά του, αλλά και τη σύζυγό του, το σπίτι του ... και την ανεξαρτησία του.\n«Δεν μπορούσα πλέον να φροντίσω τον εαυτό μου», είπε. Ακόμη και οι μεγαλύτεροι ειδικοί δεν είδαν τι είχα. Δεν ήμουν ποτέ καταθλιπτικός άνθρωπος, αλλά σήμερα καταλαβαίνω τι συναισθηματικό πόνο μπορεί να φέρει στη συνειδητοποίηση ότι η ζωή δεν αξίζει πλέον να ζει. "\nΜέρος του λόγου που βγήκε από αυτό ήταν επειδή συμφώνησε να ζητήσει βοήθεια από τους γύρω της. Μια δύσκολη απόφαση για αυτήν, αλλά πόσο ωφέλιμο. "Μερικές μέρες, δεν μπορώ να δημοσιεύσω το ταχυδρομείο μου ή να κάνω ορισμένα λάθη ... Ως εκ τούτου, έχω αναπτύξει ένα δίκτυο υποστήριξης", λέει η Ginette Lacourse. Η σοφία μου ήταν να μάθω να πλέκω την ευτυχία μου γύρω από τους νέους περιορισμούς μου. "\nΕπιμένει: «Η ποιότητα ζωής είναι ακόμα δυνατή, αλλά απαιτεί πολλή προσπάθεια».\nΜαθήματα θάρρους ...\nΤις περισσότερες φορές, η ιατρική μπορεί να βελτιώσει πολλά άτομα με χρόνιο πόνο, λέει η Δρ. Aline Boulanger. Σύμφωνα με αυτήν, είναι εξαιρετικό ότι είναι εντελώς ανίσχυρη.\nΩστόσο, η ασθενής δεν πρέπει να περιμένει τον πόνο να εξαφανιστεί, υποστηρίζει. Είναι πολύ σπάνιο. «Στην κλινική για τον πόνο, προσφέρουμε τη μέγιστη υποστήριξη ώστε το άτομο να μπορεί να επανενταχθεί όσο το δυνατόν περισσότερο στην κοινωνία», λέει ο Δρ Boulanger. Μερικοί καταφέρνουν να επιστρέψουν στη δουλειά. Ωστόσο, άλλοι αναπτύσσουν αναπηρίες που είναι πολύ περιοριστικές ή πόνοι τόσο έντονες που πρέπει να την εγκαταλείψουν.\nΗ Louise O'Donnell-Jasmin, από την πλευρά της, ανέκτησε σταδιακά τον έλεγχο της ζωής της χάρη σε έναν ειδικό γιατρό που βρήκε τις σωστές λέξεις ... και τα σωστά φάρμακα, τα οποία την ανακουφίζουν χωρίς να την κάνουν πολύ αδύναμη.\nΑυτή η συνάντηση ήταν ένα σημείο καμπής. Σιγά-σιγά, τα νέα του φάρμακα του επέτρεψαν να επανακτήσει τη διαύγεια του και να βγει από την κατάθλιψη. «Άρχισα να μαγειρεύω ξανά, να διαβάζω, να περπατώ. «Ο εθελοντισμός της στο Quebec Chronic Pain Association την βοήθησε να ανακτήσει την αυτοπεποίθησή της. «Έπρεπε να νιώσω ότι μπορούσα να κάνω πράγματα», λέει.\nΕκμεταλλεύτηκε αυτή τη δοκιμασία για να επιλύσει ορισμένα προσωπικά προβλήματα και να ανακουφίσει τα ψυχολογικά δεινά που είχαν κατασταλεί για πολλά χρόνια.Για να το κάνει αυτό, χρησιμοποίησε ιδιαίτερα την υπνοθεραπεία. «Αντιμετωπίζεις τον εαυτό σου όλη την ημέρα. Έχετε μια επιλογή: είτε παγώστε τα συναισθήματά σας ενώ παρακολουθείτε τηλεόραση ή πίνετε, ή ασχολείστε με τις υποθέσεις που εμφανίζονται στην επιφάνεια ένα προς ένα, είπε με αυτοπεποίθηση. Ανακουφίζοντας τα δεινά της ψυχής, τα υπόλοιπα φαίνονται λιγότερο βαριά. "\nΠαρόλο που κατάφερε να βελτιώσει την κατάσταση της υγείας της, πολύ έντονη διέγερση (θόρυβος, συναισθήματα, σωματικές δραστηριότητες κ.λπ.) προκαλεί έντονο πόνο. Πρέπει επίσης να αντιμετωπίσει την απώλεια μνήμης.\n«Έπρεπε να ξεκινήσω τη ζωή μου με αυτό που έχω μείνει», συνεχίζει η Louise. Επειδή είμαι καλύτερα στο δέρμα μου και έχω περισσότερο χρόνο, πιστεύω ότι είμαι καλύτερη γυναίκα και καλύτερη μητέρα από πριν. Για την οικογένειά μου, είμαι παράδειγμα θάρρους ... "\nΕτικέτες: Λύσεις Π Νέα\n10 καλοί λόγοι για να παίξετε σπορ το χειμώνα\n10 λόγοι για να επιστρέψετε στον αθλητισμό στην αρχή της σχολικής χρονιάς\nΤα οφέλη για την υγεία της χλωροφύλλης\nΦάκελος Χρόνιος πόνος: Ζώντας με χρόνιο πόνο, Μια ατελείωτη αναμονή, Ο φανταστικός ασθενής;, Μια ζωή γεμάτη παγίδες, Μαθήματα θάρρους.\nCopyright 2022 https://womens-health-issues.info Ζώντας με χρόνιο πόνο ... 24 ώρες την ημέρα!


16 Αυγούστου 2019, 06:05\nΤολμήστε να κάνετε εσείς το πρώτο βήμα για ένα ρίσκο, αγαπητοί Κριοί! Μην αναμένετε να χτυπήσει το τηλέφωνο με την σπουδαία πρόταση, προωθήστε την εσείς. Έχετε τη βοήθεια του Ερμή στον δημιουργικό 5ο Οίκο σας, που συναντά τον Ουρανό της επέκτασης από την οικονομική σας ζώνη. Η ανόρθωση όσων αφορούν την καριέρα σας και το χρήμα, θα δώσει θετικό πρόσημο σε κάθε τόλμημά σας. Αυτό δεν σημαίνει να κάνετε άλματα χωρίς να κοιτάτε… Σημαίνει ότι έχετε τη δυνατότητα να σημαδέψετε πιο μακριά απ’ όσο νομίζατε ότι φτάνετε!\nΜοιραστείτε την σοφία σας, αγαπητοί Ταύροι! Ο κόσμος θα συρρέει για να ζητήσει τις συμβουλές σας, γι’ αυτό μην πάρετε αψήφιστα τον ρόλο του «ψυχοθεραπευτή» που σας θα απονείμουν… Ο ανοικτόμυαλος Ερμής συμπράττει δυναμικά τον ανθρωπιστή Ουρανό από το ζώδιό σας. Αυτή η όψη μπορεί να σας καταστήσει συναισθηματικό σφουγγάρι εξαιτίας της ζήτησης που θα έχετε. Να προσφέρετε στον κόσμο με χαμόγελο αλλά μην εμπλακείτε στα δράματα των άλλων!\nΜην απολογηθείτε για τη διάθεσή σας να απομονωθείτε λίγο, αγαπητοί Δίδυμοι! Ακόμα και η δική σας εξωστρεφής ιδιοσυγκρασία έχει την ανάγκη να επαναφορτίζει τα κοινωνικά της φτερά. Ο χαρωπός Ερμής που σας κυβερνά, σχηματίζει ένα τετράγωνο με τον Ουρανό της υπερβολής στον 12ο Οίκο σας της ξεκούρασης. Προτιμήστε τα ήρεμα προγράμματα αντί να βγείτε και να βρεθείτε με πολύ κόσμο. Μείνετε σπίτι για να διαβάσετε ή να δείτε μια καλή ταινία, έχετε κερδίσει αυτό το δικαίωμα!\nΗ συντηρητική ιδιοσυγκρασία σας θα αποδειχθεί σωτήριο όπλο σας αυτή την περίοδο, αγαπητοί Καρκίνοι! Σκεφτείτε το πάρα πολύ πριν δώσετε απάντηση, σε μια πρόταση που ακούγεται άκρως δελεαστική… Η συνάντηση του Ερμή από την οικονομική σας ζώνη με τον αυθόρμητο Ουρανό, θα αποτελέσει την ομάδα στήριξής σας. Μην εμπλέκεστε σε μεγαλύτερα εγχειρήματα απ’ όσα θέλετε να χειριστείτε. Και μην διστάσετε να απορρίψετε κάποιες προτάσεις, προκειμένου να διαφυλάξετε την ηρεμία σας. Με τα μικρά και σταθερά βήματα που σας ταιριάζουν, θα φτάσετε στον προορισμό σας πιο σίγουρα!\nΜην ακολουθείτε τους πολλούς, αγαπητοί Λέοντες! Η διάθεσή σας θα είναι πολύ ανορθωμένη, καθώς ο ιδιόρρυθμος Ερμής διαμένει στα εδάφη σας. Η όψη του με τον απρόβλεπτο Ουρανό στη ζώνη σας της καριέρας, σας κάνει εξωστρεφείς και δημιουργικούς. Κάθε ιδέα σας μπορεί να λάβει το πρόσημο της επιτυχίας, γι’ αυτό φροντίστε να εστιάσετε μόνο σε νικητήριες ομάδες. Μπορείτε να αυξήσετε τους συμμάχους σας ακόμα και μέσα από νέους κοινωνικούς κύκλους, αρκεί να πρόκειται για ομοϊδεάτες και εξίσου οραματιστές!\nΗ οξύτητα του μυαλού σας μπορεί να κάνει θαύματα, αγαπητοί Παρθένοι! Ένα τετράγωνο έντασης ανάμεσα στον αναλυτικό Ερμή και τον ανατρεπτικό Ουρανό, θα σας στρέψει στην επίλυση προβλημάτων. Λίγη επιπλέον έρευνα μπορεί να φέρει κοντά σας τα ιδανικά άτομα για την υλοποίηση ενός μεγαλεπήβολου ονείρου σας. Οι λέξεις θα ρέουν απρόσκοπτα, γι’ αυτό αξιοποιήστε τη συγκυρία όσοι θέλετε να κάνετε δύσκολες συζητήσεις. Όταν φτάσετε στο σημείο του «δεν έχετε να χάσετε κάτι», μόνο ανοδική θα είναι η πορεία σας στο εξής!\nΑποφύγετε να δεσμευτείτε για σχέδια και καθήκοντα, αγαπητοί Ζυγοί! Η ενέργειά σας θα είναι ζωηρή αλλά η διάθεσή σας μπορεί να περάσει από αρκετές εναλλαγές. Ο επαναστάτης Ουρανός συγκρούεται με τον αναλυτικό Ερμή, όψη που σας συνιστά να θέσετε όρια. Με όσο ενθουσιασμό κι αν ξεκινήσετε κάτι, μπορεί η ορμή και το ενδιαφέρον σας να καταλαγιάσουν γρήγορα. Σε καμία περίπτωση μην πιεστείτε να μείνετε ή να πάτε κάπου που δεν θέλετε. Λίγη πνευματική διέγερση με γιόγκα ή ένα αφρόλουτρο με χαλαρωτική μουσική απόψε, θα βοηθήσουν να ξαναβρείτε την ισορροπία σας!\nΘέλετε να διευρύνετε τους κύκλους σας, αγαπητοί Σκορπιοί; Για να μην κάψετε πολύτιμες γέφυρες, προτιμήστε να κινηθείτε σε διαφορετικά κοινά! Μια σύγκρουση ανάμεσα στον Ερμή και τον πειραματιστή Ουρανό, θα κεντρίσει τις πτυχές σας της καριέρας και των συμπράξεων. Επαφές και συζητήσεις μπορούν να αποκτήσουν ένταση, γι’ αυτό προτιμήστε να λειτουργήσετε πιο αυθόρμητα και αυτοσχεδιαστικά. Πάντως, σε καμία περίπτωση δεν πρέπει να συγκρουστείτε με τους δικούς σας ανθρώπους που πάντα σας στηρίζουν!\nΔεν είστε ο Άτλαντας ούτε πρέπει να κουβαλάτε το βάρος όλου του κόσμου, αγαπητοί Τοξότες! Ο απεριόριστος Ουρανός συγκρούεται με τον Ερμής, στους οίκους σας της προσφοράς και της επέκτασης. Να θυμάστε ότι έχετε πάντα το δικαίωμα αλλά και τη δύναμη να λέτε «όχι». Μην ενδώσετε σε κόλακες που θα σας προσεγγίσουν, παραμείνετε σε επαγρύπνηση για να μην πέσετε σε παγίδες. Μην σας παρασύρει η εικόνα των πραγμάτων, ειδικά όσο αφορά την προσωπική σας ζωή: Δεν χρειάζεται να προσγειωθείτε απότομα!\nΕίστε έτοιμοι για «επιθέσεις», αγαπητοί Αιγόκεροι; Ο ζωώδης μαγνητισμός σας βγαίνει στην επιφάνεια! Γι’ αυτό ευθύνεται η επαφή του ηλεκτρισμένου Ουρανού με τον ερωτύλο Ερμή, σε όλες τις ερωτικές σας πτυχές. Υπό αυτή την επήρεια, θα είναι εύκολο να μπερδέψετε μια συνήθη γνωριμία με σχέση ζωής… Είτε να προσπεράσετε μια αξιόπιστη επαφή για ένα καινούργιο δέλεαρ. Όσο δεν πρέπει να εμμένετε σε μια σχέση που δεν υπάρχει χημεία, άλλο τόσο δεν πρέπει να στοχεύετε στα ανέφικτα. Ίσως είναι η κατάλληλη στιγμή να κάνετε μια αξιολόγηση στα δεδομένα και τα ζητούμενά σας!\nΚινηθείτε με γνώμονα την αγάπη, αγαπητοί Υδροχόοι! Ο αυθόρμητος συγκυβερνήτης σας ο Ουρανός, κεντρίζει τον εκφραστικό Ερμή στη ζώνη σας των σχέσεων. Ίσως νιώσετε την ανάγκη να δώσετε κάποιες δεύτερες ευκαιρίες στις πιο στενές επαφές σας. Αν προσέξετε λίγο περισσότερο τους άλλους, θα δείτε και όσα ξεπερνούν την επιφάνεια που κοιτούσατε ως τώρα. Θα σας εκπλήξει ευχάριστα το αποτέλεσμα, μόλις κάνετε την προσπάθεια να επικοινωνήσετε ουσιαστικά!\nΑδημονείτε να γνωστοποιήσετε ιδέες και σκέψεις σας, αγαπητοί Ιχθύες! Ο εξωστρεφής Ουρανός συγκρούεται με τον μετριοπαθή Ερμή στη ζώνη σας των φιλοδοξιών. Φυσικά και πρέπει να αδράξετε την ευκαιρία ζωής που θα σας προσεγγίσει – ακόμα και αν την λαχταρά επίσης ένα άτομο του στενού σας κύκλου. Οφείλετε στον εαυτό σας να γίνετε ανταγωνιστικοί και όχι να παραμερίσετε. Παίξτε με ευγενή άμιλλα και διεκδικήστε το μέλλον σας, όσο κι αν σας φαντάζει άβολο. Τα σωστά λόγια τη σωστή στιγμή και στο σωστό άτομο, μπορούν να επιφέρουν θαύματα!\nPrevious Προσοχή: ΜΗΝ βάλετε αυτές τις τροφές στο microwave\nNext Δείτε 11 παράξενα πράγματα που συμβαίνουν στον ύπνο μας\n9 Δεκεμβρίου 2019, 05:00\nShare Twitter Ο ψυχολόγος Γιάννης Ξηντάρας απαριθμεί τα 5 χαρακτηριστικά των εξαρτημένων ατόμων Γράφει ο …\nShare Twitter Αστρολογία: Ημερήσιες προβλέψεις για όλα τα ζώδια Κριός Η ατμόσφαιρα αρχίσει να γεμίζει …